DECEMBARSKI DANI ŠAHA U PODGORICI | Šahovski savez Crne Gore\nHome » AKTUELNOSTI » DECEMBARSKI DANI ŠAHA U PODGORICI\nPosted on 05.12.2014 in AKTUELNOSTI\nŠahovski savez Crne Gore organizuje „Decembarske dane šaha“ u Podgorici u periodu od 10. do 20. decembra 2014. godine. U okviru ove manifestacije održaće se brojna takmičenja i aktivnosti. Smatrali smo da je vrijeme da se značajna šahovska takmičenja opet igraju u Glavnom gradu koji je uvijek bio nosilac razvoja šahovske igre u Crnoj Gori, sa velikim brojem šahista ali i sa daleko većim brojem ljubitelja šahovske igre. Istovremeno pridružujemo se proslavi 19. decembra, dana oslobođenja Podgorice.\nU periodu od 10. do 20. decembara održaće se, u sali Narodne biblioteke “Radosav Ljumović”, Državni šampionati u konkurenciji seniora i seniorki. Nakon više od dvadest godina ova je prvi seniorski šampionat u muškoj konkurenciji koji se igra u Glavnom gradu. Naime, poslednji šampionat igran je daleke 1993.godine. Šampionat je izuzetno jakog sastava i na njemu učestvuju skoro svi naši najbolji igrači. Na šampionatu igraju svi olimpijski reprezentativci ali i naši najperspektivniji igrači pa će to biti odlična prilika da vidimo sudar generacija – borbu prekaljenih velemajstora i mladih čije vijeme tek dolazi.\nŽenski šampionati su uvijek bili u sjenci muških šampionata pa je tako i ovog puta. Jedan od osnovnih zadataka Šahovskog saveza Crne Gore u narednom biće omasovljenje i povećanje kvaliteta ženskog šaha. Sjajni rezultati koje je postigla naša ženska reprezentacija i igre Aleksandre Milović i Marije Stojanović na olimpijadi u Norveškoj a pogotovo nedavni izuzetni rezultati Tijane Blagojević nas obavezuju na to.\nNakon svečanog otvaranja šampionata, u Hotelu City sa početkom u 16,00 časova održaće se Redovna Skupština Šahovskog saveza Crne Gore na kojoj će se razmatrati aktuelno stanje u ŠS Crne Gore sa izvještajem o radu i finansijskim izvještajem.\nU okviru manifestacije 14. decembra 2014. održaće se i Ubrzano prvenstvo Crne Gore u šahu za mlade na kome se očekuje učešće skoro stotinu mladih šahista iz čitave Crne Gore.\nTakođe, posle duže pauze Šahovski savez Crne Gore organizuje seminar za šahovske sudije koji će se održati u periodu od 12. do 14. decembra u Hotelu City. Za seminar vlada veliko interesovanje i do sada se već prijavilo dvadesetak polaznika.\nKvalitetan rad Šahovskog saveza Crne Gore u prethodnom periodu visoko su ocijenili i zvaničnici Svjetske i Evropske šahovske federacije pa je svoj dolazak u Crnu Goru potvrdio Predsjednik Evropske šahovske federacije (ECU) proslavljeni velemajstor, bivši šampion Evrope u šahu, Zurab Azmajparašvili. On će boraviti u Crnoj Gori u peridou od 18. do 20. decembra i prisustvovaće svečanom zatvaranju šampionata.To je izuzetna prilika da se sa predsjednikom ECU razgovara na najvišem nivou o mogućnostima saradnje Evropske šahovske federacije i države Crne Gore odnosno njenog šahovskog saveza.


Turistička organizacija Srbije raspisala konkurs za dodelu nagrade "Turistički cvet" - Hit Radio Pozarevac\nTuristička organizacija Srbije (TOS) raspisala je konkurs za dodelu nagrade "Turistički cvet", a posebna pažnja biće usmerena na nove programe, inovativne projekte, kreativne inicijative, angažman pojedinaca i organizacija kojima je turistička ponuda bila obogaćena i prilagođena uslovima kovid epidemije.\nDirektorka TOS Marija Labović rekla je da je i u ovoj godini, uprkos izazovima zbog epidemije kovida, bilo dovoljno inovativnih turističkih destinacija, lokaliteta, kao i ugostitelja koji zaslužuju da se njihov rad prepozna i vrednuje, navodi se u saopštenju.\nLabović je pozvala sve subjekte u turizmu da se prijave na konkurs, koji se raspisuje u kategorijama: Turistička organizacija, turistička manifestacija, receptivna turistička agencija, ugostiteljski objekat za smeštaj, hotel, organizacija ili pojedinac za doprinos unapređenju turizma i podizanju kvaliteta turističkih usluga.\nŽiri za dodelu nagrade će posebnu pažnju obratiti na nove programe, inovativne projekte, kreativne inicijative, angažman pojedinaca i organizacija kojima je turistička ponuda Srbije bila obogaćena i prilagođena uslovima epidemije kovida-19.\nPrijave na konkurs trajaće do 31. oktobra i dostavljaju se isključivo na online popunjenom obrascu putem sajta www.turistickicvet.rs.


pridruživanje - Sputnjik Srbija\n09:46 18 Januar 2021\nEvropska komisija namerava da ubrza proces pridruživanja zemalja Zapadnog Balkana Evropskoj uniji, piše nemački list „Velt“ pozivajući se na dokument Evropske komisije koja je imao na raspolaganju, a koja će biti predstavljena u utorak u Strazburu.\nRuski senator: Pridruživanje Rusije NATO-u bilo bi njegov kraj\nRuski senator Aleksej Puškov izjavio je da bi pristupanje Rusije NATO-u značilo kraj ove alijanse.\nSprečen pokušaj pridruživanja nekoliko osoba DAEŠ-u\nNekoliko stanovnika Sahalinske oblasti koji su pokušali da se pridruže terorističkoj grupi DAEŠ zadržano je na ostrvu, saopštila je pres-služba tužilaštva ove oblasti.\nDa li je Turskoj uopšte potrebna EU\nU anketi sprovedenoj tokom 2006. i 2007. godine u EU i u Turskoj, na pitanje da li će Evropljani primiti Tursku u Uniju i, sa druge strane, da li će se Tuska priključiti EU, većina ispitanika je odgovorila negativno.\nKameron očekuje ulazak Turske u EU, ali ne pre 3000. godine\nPremijer Velike Britanije Dejvid Kameron izjavio je da bi Turska mogla da uđe u Evropsku uniju oko 3000. godine, navodi Skaj njuz.


Institucije NE RADE SVOJ POSAO: Revizija utvrdila propuste na osiguravanju radijacijske i nuklearne sigurnosti - Srpskainfo\nFOTO: FOTO: A.STANKOVIĆ/RAS SRBIJA\nČlanica Komisije za finansije i budžet PD PS BiH Mirjana Marinković Lepić, kaže za Srpskainfo da se svaki put iznenadi brojnim propustima institucija koje svojom analizom utvrdi Revizija.\n– Redovno nam svaka revizija kaže koliko naše institucije ne rade ili loše rade svoj posao. Tolike godine se jedna te ista pitanja vuku, nalaženje lokacije za odlaganje otpada itd. Naše institucije nesinhronizovano rade, kao da su jedne na Marsu, druge na Veneri, što pokaže i analiza revizora svaki put – kaže Marinković Lepić.\nDodaje da bi trebalo napraviti analizu koliko se zaključci sa sjednica Komisije ili oni koji su usvojeni na Parlamentu izvršavaju u datim rokovima.\n-A ne izvršavaju se sigurno, barem ne u zadatim rokovima- kaže Marinković Lepić.\nNaime, Revizija je ovu analizu učinka objavila krajem prošle godine.\nRevizija je provedena s ciljem da se utvrdi da li su institucije BiH efikasne u provođenju aktivnosti na osiguravanju radijacijske i nuklearne sigurnosti i zaštite u značajnim dijelovima tog sistema koji uključuju: upravljanje radioaktivnim otpadom, aktivnosti institucija oko pitanja potencijalne izgradnje skladišta ili odlagališta radioaktivnog otpada u susjednoj Republici Hrvatskoj u blizini granice sa BiH, aktivnosti koje provodi inspektorat Državne regulatorne agencije za radijacijsku i nuklearnu sigurnost vršeći nadzor nad korisnicima jonizirajućeg zračenja, kao i segment monitoringa radioaktivnosti u okolišu.\n– Nalazi i zaključci upućuju na to da nadležne institucije nisu na efikasan način provodile aktivnosti na osiguranju radijacijske i nuklearne sigurnosti i zaštite u BiH. To se odnosi na zbrinjavanje radioaktivnog otpada, reagovanje na potencijalnu izgradnju skladišta/odlagališta na Trgovskoj gori, pretpostavki za efikasan inspekcijski nadzor izvora jonizirajućeg zračenja te monitoringa radioaktivnosti u okolišu. Potrebno je preduzeti brojne aktivnosti sa ciljem unapređenja sistema radijacijske i nuklearne sigurnosti i zaštite u ovim značajnim segmentima – navedeno je u izvještaju.\nKancelarija za reviziju izdala je preporuke državnoj regulatornoj agenciji za radijacijsku i nuklearnu sigurnost.\nPreporuke iz ove revizije upućene su Savjetu ministara BiH i Državnoj regulatornoj agenciji za radijacijsku i nuklearnu sigurnost.\nPolitika BiHHrvatskaKomisija za finansije i budžetnuklearni otpadrevizija\nNAJVIŠE UŠLO HRVATA Preko granica BiH u proteklih 20 dana prošlo 609 hiljada osoba


Asanž nestao, niko ne zna šta znači kod koji je objavio na Tviteru - CdM\nAsanž nestao, niko ne zna šta znači kod koji je objavio na Tviteru\nIzvor: Informer / Sputnik\nOsnivač Vikiliksa Džulijan Asanž je 1. januara objavio na Tviteru pjesmu poznate pjevačice M.I.A. “Paper Planes” ali i čudan kôd, koji niko do sada nije mogao da protumači.\nTaj kôd glasi: „fb4e568623b5f8cf7e932e6ba7eddc0db9f42a712718f488bdc0bf880dd3″.\nMnogi korisnici društvenih mreža su odmah zaključili da je Asanžov nalog na Tviteru nejvjerovatnije hakovan, kao i da je to razlog zbog čega je njegov profil na toj društvenoj mreži za katolički Božić jednostavno nestao.\nPojedini su, međutim, rješenje zagonetke tražili u riječima pjesme, budući da pjevačica u jednom trenutku govori da “ima više informacija od KGB-a”, što su protumačili kao najavu da će Asanž i njegov tim uskoro objaviti novu informaciju.\nBilo je i sasvim drugačijih teorija, od onih da je Asanž umro, te da je kôd aktivirao određene publikacije na sajtu Vikiliksa, sve do ideje da je Asanž uputio signal putem ove pjesme kako bi saopštio javnosti da je “nestao u akciji”.\nU međuvremenu televizija RT je saopštila da je pokušala da stupi sa Asanžom u ambasadi Ekvadora u Londonu, gdje se on trenutno nalazi, međutim nikakvog odgovora nije bilo.\nTagoviDžulijan Asanž kod Twitter\nPraznični duh u Bijeloj kući: Stigla jelka od šest metara\nSudija ukinuo Trampovu naredbu o uskraćivanju azila\nKiša dovela u pitanje odigravanje utakmice Crna Gora – Rumunija


Vreme i vaseljena: Izložba inspirisana Milutinom Milankovićem od 13. januara u Studiju M\nSpektakularna izložba „Vreme i vaseljena” povešće nas na putovanje od tame do svetlosti, od haosa do kosmosa, uokvirena pričom o velikanu srpske i svetske nauke Milutinu Milankoviću, kroz prizmu umetnosti.\nIzložba će biti otvorena 13. januara u holu Studija M, u 18 časova. Istog dana biće realizovano kustosko vođenje kroz izložbu u terminu od 18 do 19 sati, dok postavku možete pogledati do ponoći.\nAutor vizuelno-umetničkog dela postavke je dr Dušan Jovović, autor prestižnih multimedijalnih i interaktivnih izložbi koje su imale međunarodni odjek. Autor narativa je prof. dr Aleksandar Petrović, izuzetan poznavalac Milankovićevog života i dela, kojim se bavi preko pedeset godina.\nIzložba se bavi pojmom vremena kroz vekove, kao i međusobnim odnosom čoveka, duha i nauke. Autori izložbe Dušan Jovović i Aleksandar Petrović su kao temelj, na kojem stoji ova postavka, iskoristili lik i delo proslavljenog srpskog naučnika Milutina Milankovića. Ovaj veliki naučnik, akademik i profesor Univerziteta u Beogradu, ostvario se u nizu disciplina: matematici, meteorologiji, klimatologiji, astronomiji, geologiji, geogizici, geografiji i građevinarstvu. Kao naučnik, bavio se velikim pitanjima koji čine praosnov svih civilizacija: zakonima osunčavanja, smenom godišnjih doba i utvrđivanjem pouzdanog kalendara. Tvorac je revidiranog julijanskog kalendara, poznatog kao Meletijin ili novojulijanski, i najprecizniji je kalendar u odnosu na tropsku godinu.\nNaučnik Milanković je putovao kroz „vasionu i vekove”, a u čast njegovih dostignuća u astronomiji, jedan krater na strani Meseca koju ne vidimo nazvan je „Milanković”, a po njemu je dobio ime još jedan krater na Marsu. Njegova poznata knjiga, koju mnogi smatraju jednim od najbolje napisanih naučno-popularnih dela, Kroz vasionu i vekove, objavljena je 1928. godine, baš u Novom Sadu, u časopisu Letopis Matice srpske, najstarijem književnom časopisu u Evropi koji se u kontinuitetu izdaje do danas. Milankovićeva knjiga poslužila je kao ideja vodilja za izložbu, kao i za celokupnu koncepciju „Dočeka”.\n„Vreme i vaseljena” je interaktivna multimedijalna izložba koja prati Milankovićeve kreativne naučne opsesije. Prostor u kojem se izložba realizuje biće potpuno građevinski i scenografski adaptiran kako bi se publika usmerila preko stepenica i tunela kroz njene sadržaje. Posetioce očekuju veoma atraktivna izložbena rešenja obeležena različitim optičkim iluzijama, praćena 3D zvučnim šumovima, animiranim celinama, neočekivanim kretnjama. Virtuelne ljudske figure u pokretu su smeštene u prostoru, aparati koji zvone analognim zvukom mešaju se sa digitalnim zvukom okoline i samom zvučnom bojom govore o protoku vremena…\nIzložba „Vreme i vaseljena” evocira ranu istoriju čovečanstva, duše pokojnika koje se uspinju preko sedam ili devet stepenika do Ozirisovog prestola, preko monumentalnih stepeništa kakva nalazimo u Angkor-Vatu, Maču Pikčuu i brojnim grčkim hramovima. Kroz vinčansku kulturu traga se za porukom harmonije, saglasnosti, ravnoteže, simfonije, povezanosti neba i zemlje.\nRazrešenje izložbe je rekonstruisana radna soba Milutina Milankovića, koju je opisao na sledeći način: „Moja soba za rad je samo skromno, ali ugodno utočište. Tu, zaštićeno dvostrukim bedemima od ostalog sveta, osećam se neopisivo dobro, tu čitam, razmišljam, sanjam, katkad i dremam… Opazim li Mesec, ja se popnem do njega i šetam po njegovoj površini da izbliza vidim ono što me je na Mesečevim mapama zainteresovalo. Pojavi li se koja planeta, ja odletim do nje da bih rezultate mojih matematičkih ispitivanja o klimi planeta kontrolisao na licu mesta.”\nPosetioci će u ovoj začaranoj sobi moći da pogledaju uporedni prikaz svih većih kalendarskih sistema, uz pomoć hologramskog prikaza velikog putnika kroz vreme i vaseljenu – Milutina Milankovića.\nNa dan otvaranja izložbe, 13. januara, ulaz je slobodan. Od 14. januara svi zainteresovani postavku mogu da pogledaju svim danima osim nedelje i ponedeljka, u periodu od 10 do 18 časova po cenama od: 300 dinara za pojedinačne posete, 200 dinara za grupne posete (više od petoro ljudi), dok porodična ulaznica iznosi 1000 dinara. Deca do sedam godina ne plaćaju ulaz.\nViše informacija o programu i satnici za događaje koji će 13. januara biti održani na više od 40 lokacija u Novom Sadu, u okviru svečanog otvaranja Evropske prestonice kulture, pogledajte na linku.


ODBOJKAŠKA LIGA NACIJA: Kraj za Srbiju, Amerikanke lako do ubedljive pobede - Vesti, Odbojka, Ostali sportovi\nHotSport»Vesti, Odbojka, Ostali sportovi»ODBOJKAŠKA LIGA NACIJA: Kraj za Srbiju, Amerikanke lako do ubedljive pobede\nStrahinja Nikolić| 2018-06-29T11:55:07+02:00\t29. juna 2018. 11:30|0 komentara|HotSport\nŽenska odbojkaška reprezentacija Srbije poražena je u drugom meču B grupe završnog turnira Lige nacija od selekcije SAD rezultatom 3:0.\nSrbija je prvi set mogla da reši u svoju korist, imale su naše odbojkašice nekoliko prilika da se odlepe, ali je na kraju on na razliku pripao Amerikankama, 29:27.\nU drugom setu Srbija kao da je pala, nije bilo žara u igri pa je tim SAD konstantno vodio i stigao do 2:0 nakon 25:22, da bi u poslednjem setu već na početku bilo jasno da je samo pitanje razlike kojom će on biti okončan u korist Amerikanki, 25:19.\nNaš tim je turnir završio kao poslednji u grupi, nakon poraza od Turske 3:2 i današnjeg od SAD, a za medalje će se boriti Turska, SAD, Brazil i Kina.\nTAGOVI: ženska odbojkaška reprezentacija Srbije, Liga nacija


Dačić: Moguće izmjene platforme za Kosovo | Spor Srbije i Kosova | Al Jazeera Balkans\nPremijer Srbije kaže da nema spora s Nikolićem, a da će se nastaviti tekući pregovori s Prištinom.\nDačić kaže da nije bilo planirano da platforma u sadašnjem obliku bude predstavljena ParlamentuNenad Milošević/Tanjug\nPremijer Srbije Ivica Dačić negirao je u subotu da postoje nesuglasice sa predsjednikom te zemlje Tomislavom Nikolićem u vezi sa platformom o Kosovu, koja je, kako kaže, podložna promjenama.\nOn je ponovio da platforma u sadašnjem obliku neće ići u Parlament jer tako nije ni bilo planirano.\nTekst platforme, koja zagovara uspostavljanje visokog stepena teritorijalne i političke autonomije za srpske općine na Kosovu, iscurio je u medije u protekloj sedmici, a predsjednik Srbije Tomislav Nikolić u četvrtak je predstavio taj dokument liderima opozicionih stranaka.\nDragan Đilas, lider Demokratske stranke, rekao je da je platforma "populistička i nerealna", jer bi dovela do prekida eurointegracija Srbije.\nŠef Demokratske stranke Srbije Vojislav Koštunica kazao je da Nikolić mora detaljno objasniti prijedlog za status Kosova kako bi njegova stranka odlučila hoće li podržati platformu.\nU obraćanju novinarima nakon sjednice Glavnog odbora Socijalističke partije u subotu, Dačić je rekao da je "bitno da znamo šta je od svega toga moguće rešavati i sa kojim saveznicima".\n"Nikada nije bio plan da platforma ide u Skupštinu, nego ustavni principi i akta, jer se u Parlamentu mora usvojiti konačan dogovor, a ne polazna platforma".\nDačić je potvrdio da u dokumentu neće ostati prva rečenica iz sadašnjeg teksta platforme, koja kaže da se treba uzdržavati od daljeg sklapanja dogovora u tekućim pregovorima i početi pregovore na novoj osnovi, prenosi Tanjug.\n"U ovom trenutku ne postoji realna mogućnost da se vode pregovori na tom nivou, osim ovih koji se trenutno vode. Naše opredeljenje je da učestvujemo u daljem dijalogu zastupajući stavove koji se nalaze i u ovom dokumentu", naveo je on.\nOn je objasnio da to nije prva platforma o Kosovu već da ih je bilo više, te da je na sjednicu Parlamenta išla Deklaracija, a ne nešto što se moglo mijenjati svakih pet dana.\n"Ovaj praktični deo je naš stav koga ćemo se pridržavati tokom pregovora", rekao je Dačić i objasnio da će, kada se pregovori završe, ono što je rezultiralo tim pregovorima biti pretočeno u akt i podvukao da je to put kojim je dogovoreno da se ide.\nBez sukoba s Nikolićem\nPrema Dačićevim riječima, dijalog sa Prištinom vodi on jer je to predložio Nikolić, a lično nije tražio da razgovara sa kosovskim premijerom Hashimom Thacijem.\nDačić je još jednom podvukao da je interes Srbije da se dijalog nastavi, a da je, kada je riječ o platformi, razgovarano o onome što je pogled na privremeno rješenje situacije na Kosovu.\n"Predsednik Srbije i Vlada prilaze tom teškom problemu kao što je Kosovo trudeći se da predlože održivo rešenje, a ne samo neke opšte ciljeve za koje unapred znamo da neće biti realizovani. Nemoguće je u Srbiji postići potpuno jedinstvo i konsenzus, ali je važno da postoji što veća saglasnost i politička stabilnost", naglasio je Dačić.\nOn je naveo da će se pred poslanike ići sa aktom koji će sadržati osnovne polazne principe važne za dalje pregovore, a da su sve ostalo detalji o kojima će se pregovarati narednih mjeseci u konkretnom dijalogu.\nNa pitanje da li postoji sukob sa predsjednikom Srbije u vezi sa platformom Dačić je rekao da kada čita novine ima utisak da se svađa sa svima, te da to "apsolutno nije tačno".\nRanije ove sedmice, kosovski premijer Hashim Thaci kazao je da je beogradska platforma za Kosovo antievropska i da šteti miru u regiji.\nHaradinaj: Ponovno premijer Kosova od 2013.\nKosovski Srbi vjeruju u platformu za Kosovo\nRazgovor Thacija s Dačićem štetan za Kosovo


Kada se vraća Džon Vol? - BIGportal.ba\nDžon Vol bi mogao da zaigra za Hjuston Roketse ove sezone.\nVol i Roketsi imaju dogovor da on ne igra dok mu ne pronađu novi tim, ali niko ne želi da napravi trejd pa petostruki Ol-Star “vene” bez košarke i to bi uskoro moglo da se promeni.\nRafael Stoun, generalni menadžer Hjustona, rekao je da već ovog vikenda kreću pregovori dve strane. Vol ima supermaks ugovor, a Roketsi žele da razigravaju mlade igrače i ne ide im u prilog da minute uzima iskusni plejmejker.\nIpak, mladi igrači imaju problema sa povredama, njihov ruki “projekat” Džejlen Grin neće igrati barem još nedelju dana i igrač kome je ostalo još dve godine ugovora vrednih 91 milion dolara, mogao bi da dobije koji minut.\nHjuston u tekućoj sezoni ima 3 pobede i 16 poraza.


Parada za Dan pobede u Moskvi na Crvenom trgu\nKremlj smatra da SAD žele promene režima u Rusiji, zbog čega rastu tenzije između dva nekadašnja neprijatelja iz vremena Hladna rata, ističe se u izveštaju spoljnoobaveštajne uprave američkog Ministarstva odbrane.\nPentagon navodi da Moskva gaji “duboko i trajno nepoverenje prema američkim naporima u promovisanju demokratije širom sveta što se doživljava kao njena namera da nametne jedini sistem globalnih vrednosti”.\nUprkos uglavnom uspešnoj modernizaciji ruske vojske nakon Hladnog rata, “Moskva se pribojava da pokušaji SAD da nametne skup prihvatljivih međunarodnih normi ugrožavaju temelje moći Kremlja jer se na taj način dopušta strano mešanje u unutrašnje poslove Rusije”, navodi se u izveštaju Pentagona.\n“Kremlj je ubeđen da SAD pripremaju teren za promenu režima u Rusiji. To uverenje je osnaženo događajima u Ukrajini”, ocenjuje se u dokumentu američkog Ministarstva odbrane u kome se dodaje da je Putinova vlada optužila Vašington da je orkestrirala pobunu u kojoj je zbačen proruski orijentisani predsednik Ukrajine Viktor Janukovič, u februaru 2014.\nParavojne snage na Krimu koji je Rusija anektirala u vreme ukrajinske krize\nRusija je reagovala ilegalnom aneksijom Krima u martu iste godine i podrškom proruskim separatisima na istoku Ukrajine u ratu u kome je ubijeno više od 10 hiljada ljudi. Ovi potezi Moskve su doveli do rapidnog pogoršanja njenih odnosa sa SAD i članicama NATO, koji su joj uveli sankcije.\nMada se u pomenutom izveštaju ne predviđa novo, globalno ideološko nadmetanje nalik hladnoratovskom, u njemu se upozorava da Kremlj “nastoji da koristi svoju armiju za promovisanje stabilnosti pod uslovima koji njemu odgovaraju”.\nU dokumentu na 116 strana napravljena je sveobuhvatna procena ruske vojne moći, navodeći da je Kremlj sistematski i uspešno obnovio svoju armiju, uključujući i pomorske i vazdušne snage nakon raspada Sovjetskog Saveza.\n“Ruska vojska je danas u usponu – nije brojna kao sovjetske snage sa kojima se Zapad suočavao tokom Hladnog rata, zaviseći od velikih jedinica sa teškim naoružanjem”, ističe se u dokumentu u kome se nova ruska armija opisuje “kao manja, mobilnija, izbalansirana sila koja ubrzano postaje sposobna da vodi sveobuhvatni moderni rat”.\nRuska intervencija u Siriji od pre dve godine se prikazuje kao uglavnom uspešna u “promeni celokupne dinamike sukoba, podupiranju režima (predsednika Bašera el Asada) i obezbeđivanju da bilo koje rešenje konflikta nije moguće bez saglasnosti Moskve”.\nRuski avion u akciji bombardovanja u Siriji 2016. godine\nOsim pomoći Asadu da ojača poziciju u šestogodišnjem ratu protiv pobunjenika, cilj intervencije je i uništenje pripadnika “Islamske države Iraka i Levanta” koji potiču sa prostora bivšeg Sovjetskog Saveza kako bi se sprečio njihov povratak i ugrožavanje Rusije, ocenjuje Pentagon.\nS obzirom da Rusija nastavlja modernizaciju i ostvaruje vojne uspehe, ona može postati “u narednoj deceniji, još samouverenija i moćnija”, navodi šef spoljnoobaveštajne uprave Ministarstva odbrane SAD general-pukovnik Vinsent Stjuart (Vincent Stewart) u uvodu pomenutog izveštaja.\nOvaj dokument je pripremljen pre izbora Donalda Trampa za predsednika SAD i odražava stav Pentagona o globalnoj bezbednosnoj slici koji se menja nakon skoro dvodecenijske usredsređenosti na borbu protiv terorizma i vođenja manjih ratova u Iraku i Avganistanu.\nSa fokusom na modernizovanu rusku armiju kao i podozrenje Moskve prema namerama SAD, izveštaj će sigurno podstaći debatu u Kongresu o politici prema Putinu, ocenjuje Asošijeted pres.


Projekat prekogranične saradnje između Srbije i Hrvatske „Regernet”, u kome učestvuje Gerontološki centar iz Subotice, Dom za starije i nemoćne iz Osijeka, Dom za stare i penzionere Apatin i Dom za stare i nemoćne osobe Đakovo, predstavljen je danas u Gerontološkom klubu „Centar II”. Predstavljanju ovog projekta, vrednog 526.000 evra prisustvovali su Tanja Mišćević, šefica pregovaračkog tima Srbije za pristupanje Evropskoj uniji, Smiljka Jovanović, pokrajinska sekretarka za finansije, dr Nenad Ivanišević, direktor Gerontološkog centra Subotica i Ilija Đukanović, član Gradskog veća zadužen za oblast socijalne zaštite i zdravstva.\nSredstvima dobijenim u ovom projektu rekonstruisaće se Gerontološki klub „Centar I” u ulici Petra Drapšina u okviru koga će biti otvorena Regionalna akademiju za negovatelje\n- Radovi u Gerontološkom klubu 'Centar I' počeće već u martu. U ovom objektu će biti smeštena Regionalna akademija za negovatelje u kojoj će se obučavati ljudi koji će brinuti o starima. U planu je i otvaranje Centra za demenciju, koji nedostaje regionu – istakao je Ivanišević.\nTanja Miščević je naglasila da je Srbija jedna od zemalja koja najviše koristi sredstva iz predpristupnih fondova u visini od 190 miliona evra na godišnjem nivou. Tu se posebno ističu projekti prekogranične saradnje, poput ovog koji realizuju gerontološki centri i ustanove socijalne zaštite.\nVlada Vojvodine finansirala je učešće za srpsku stranu u visini od četiri miliona dinara.


Vesić: Očekujem da Krizni štab vrednuje odličan tempo vakcinacije u prestonici\n09:51 >> 09:41\nZamenik gradoančelnika je naglasio da uspeh vakcinacije znači tesnu saradnju zdravstvenog sistema, lokalne samouprave i državnih organa\nTANJUG/ BEOINFO/ PREDRAG MITIC/bs\nZamenik gradonačelnika Goran Vesić izjavio je danas da očekuje da će na današnjoj sednici Kriznog štaba biti posebno vrednovana dobra epidemiološka situacija i tempo vakcinacije u prestonici i da će makar Beograd biti nagrađen u smislu donošenja nekih mera, ako već ne mogu drugi gradovi i lokalne samouprave.\nOn je gostujući na TV Pink istakao da su građani Beograda to zaslužili te da je zato potrebno da se polako omogućava privredi da ponovo radi, dodajući da dobar tempo vakcinacije imaju i Novi Sad, Niš, Užice, Sremska Mitrovica.\n– U Beogradu je najbolja situacija kada su u pitanju regioni u Srbiji. Zaključno sa jučerašnjim danom u Beogradu je vakcinisano 593.693 lica, što znači da ćemo tokom današnjeg dana, najkasnije sutra imati 600.000 vakcinisanih građana, što je 42,7 odsto ukupne punoletne populacije grada. Sa druge strane revakcinisano je 427.763 lica, što je 30,7 odsto ukupne populacije. To znači da ćemo u narednih sedam dana imati trećinu ukupne punoletne populacije 33,33 odsto, dakle svaki treći građanin Beograda će biti revakcinisan – rekao je Vesić.\nPosebno je izrazio zadovoljstvo odzivom populacije od 65 do 74 godine gde je vakcinsano 72,09 odsto građana, što znači od 1.000 ljudi u toj starosnoj dobi vakcinsano je 720, saopštio je Beoinfo.\nOn je naglasio da uspeh vakcinacije znači tesnu saradnju zdravstvenog sistema, lokalne samouprave i državnih organa.\n– Danas je tačno sto dana od kako su počeli da rade kol centri u Beogradu. Mi smo od prvog dana kada je počela masovna imunizacija osnovali kol-centre i u njima radi više od 300 volontera gde pozivamo starije od 65 godina. Njih je u Beogradu oko 350.000, zaključno sa jučerašnjim danom pozvali smo 179.968 lica, od čega smo na e upravu prijavili uz njihovu saglasnost 63.387 lica – rekao je Vesić.\nTa lica bi, dodao je, bila nevakcinsana da to nismo uradili, a posebno sam ponosan jer smo 5.861 lice prevezli kolima od mesta gde žive do mesta za vakcinaciju i vratili. Svakom starijem od 65 godina smo ponudili prevoz ukoliko im je potreban – naveo je zamenik gradonačelnika.\nDa li će građani moći da se vakcinišu tokom praznika: Kako će Sajam raditi\nKako je rekao, u Beogradu je oformljena i prva mobilna ekipa u Srbiji, a sada ih ima 52, koje idu po selima i vakcinišu građane. – Tako smo u jednom selu u Lazarevcu u jednom danu vakcinisali 197 ljudi, a dvoje ih je bilo prijavljeno na e-upravu – rekao je Vesić.\nPrema njegovim rečima postoji jasna veza između broja vakcinisanih i broja zaraženih zato je sada potrebno mere određivati po regionima. One lokalne samouprave i građani koji su se odazvali vakcinaciji treba više nagraditi.\nUdes na Dorćolu: Na terenu Hitna pomoć i policija (FOTO)\nSrpkinja zbog koje se turski sultan ubio: Ko je bila princeza Olivera, koja dobija ulicu u Beogradu\nkrizni štab Revakcinacija vakcinacija Zamenik gradonačelnika Goran Vesić


Ovim rečima opisuje Obrenovčanka stravičnu dramu koja se odigrala juče u ovom gradu, kada je vatra buknula i doslovno "progutala" kineski tržni centar i nekoliko okolnih objekata. Sumnja se da su u požaru nastradale najmanje dve osobe, jedna radnica i jedna žena koja je ušla da kupi nešto, međutim, zvanične potvrde za to još nema, a vatrogasci ne isključuju mogućnost da postoji još žrtava.\nKako za "Blic" priča Obrenovčanka koja radi u blizini mesta nesreće, kaže da je juče videla supruga Valentine L., radnice kineskog tržnog centra, za koju se sumnja da je nastradala u požaru.\nLJude okolo je pitao da li su videli da je Valentina izašla\nValentina se vodi kao nestala, kao i još jedna Obrenovčanka, međutim, sumnja se da su obe nastradale u velikom požaru koji je progutao ceo objekat od oko 600 kvadratnih metara.\n- Završila je ekonomski fakultet, dok joj je suprug doktor u Hitnoj pomoći na Ubu. Divna porodica, obrazovana, deca fakultetski obrazovana, ma šta da vam kažemo osim da smo zanemeli nakon što smo čuli da je ona bila na poslu u trenutku izbijanja požara - pričaju komšije.\nMašina bi trebalo da ukloni krov robne kuće\nU Obrenovac treba da stigne specijalna mašina kojom će biti uklonjen krov izgorele robne kuće, a sama ta akcija trajaće dva dana, jer je sve jako nebezbedno i sve bi moglo da se uruši.\nPodsetimo, požar je izbio juče oko 10.40 časova u kineskoj robnoj kući u Ulici Milana Obrenovića u Obrenovcu. Zasada zvanično još nije otkriven uzrok stravičnog požara u kome je izgoreo ceo objekat od oko 600 kvadratnih metara, ali se spominju pirotehnička sredstva i novogodišnji svetleći ukrasi.\nBONUS VIDEO - DAN NAKON STRAVIČNOG POŽARA U OBRENOVCU: Vatrogasci seku krov kineskog tržnog centra\ntragedija požar izgorela u požaru požar u obrenovcu\n29 PREMINUO PACIJENT IZ SANITETA KOJI JE IZGOREO NA PUTU ZA NIŠ: Brat i sestra tvrde - Umro je pod sumnjivim okolnostima (FOTO)


UEFA kaznila jedan mađarski i dva poljska tima zbog rasizma | Autonomija\nUEFA kaznila jedan mađarski i dva poljska tima zbog rasizma\nBudimpeštanski klub je kažnjen zbog rasističkih uvreda navijača na utakmici protiv novosadske Vojvodine u julu\nEvropska nogometna federacija kaznila je jedan mađarski i dva poljska kluba zbog rasizma navijača na utakmicama Lige Evrope, prenosi Tanjug.\nUEFA je precizirala da će Honved morati da igra naredne dvije evropske utakmice pred praznim tribinama, kao i da plati 50.000 eura.\nBudimpeštanski klub je kažnjen zbog rasističkih uvreda navijača na utakmici protiv novosadske Vojvodine u julu, kada je eliminisan iz daljeg takmičenja.\nIz evropske kuće nogometa je navedeno da Leh iz Poznanja i Pjast Glivice moraju da zabrane svojim „ultra navijačima“ da prisustvuju njihovom sljedećem evropskom meču. Oba poljska kluba kažnjena su i novčano sa po 5.000 eura.


BetaOktobar 14, 2018\nUdruženi sindikati Srbije "Sloga" ocenili su danas da su nedavne procene Bezbednosno-informativne agencije da je najveća pretnja za zemlju uticaj spoljnog faktora na pojedine opozicione političare, medije, nevladine organizacije i sindikate, vratilo Srbiju u vreme "inkvizicije i lova na veštice".\nUdruženi sindikati Srbije “Sloga” ocenili su danas da su nedavne procene Bezbednosno-informativne agencije da je najveća pretnja za zemlju uticaj spoljnog faktora na pojedine opozicione političare, medije, nevladine organizacije i sindikate, vratilo Srbiju u vreme “inkvizicije i lova na veštice”.\n“Ovakvo javno etiketiranje organizacija je sklono samo autokratskim, diktatorskim i nedemokratskim režimima u kojima se zarad opstanka na vlasti po svaku cenu izmišljaju i targetiraju unutrašnji neprijatelji, odnosno svi oni koji ne misle i razmišljaju kao vlast”, navodi “Sloga”.\nPrema oceni sindikata, u pitanju je “očajnički” pokušaj vlasti da zastrašivanjem sakrije činjenicu da u Srbiji više od 60 odsto zaposlenih radi za minimalac, da sat rada vredi koliko i litar mleka, a ceo dan koliko i kilogram kvalitetnijeg mesa.\n“Podsećamo i ističemo da su sindikati organizacije koje su po svojoj prirodi protivnici svake vlasti, jer oni u ime radnika uvek traže više i da su politički okrenuti i orijentisani ka vrednostima socijanog humanizma, distribuciji pravde i najvećem stepenu poštovanja ljudskih, gradjanskih, radnih, rodnih i socijalnih prava”, saopštila je “Sloga”.\nGovoreći na konferenciji “Ka bezbednijoj Srbiji”, koju je organizovala “Nacionalna avangarda”, predstavnik BIA Marko Parezanović rekao je da najintenzivniju pretnju Srbiji predstavlja prikriveno delovanje spoljnog faktora, koji najčešće koristi mehanizme svojih specijalnih službi.\n“Na taj način vrše se odredjene zloupotrebe i stavljaju se u funkciju pojedinci, naglašavam pojedinci iz redova opozicionih političkih partija, pojedini delovi medija. Takodje, nije retka pojava da se pojedini delovi NVO sektora stavljaju u neku destruktivnu i subverzivnu funkciju. Ono što je relativno nova pojava, ali nije nepoznanica, to je upravo uticaj ovih negativnih i destruktivnih struktura prema sindikatima”, rekao je Parezanović.


Izbori i krivične prijave | TV KANAL 9 NOVI SAD\nNaslovna EMISIJE Izbori i krivične prijave\nIzbori i krivične prijave\nVIDEO K9: U Pokretu slobodnih građana smatraju da su izbori u Srbiji obesmišljeni, o čemu rečito govore ovi poslednji, održani 4. marta u Beogradu, Boru, Aranđelovcu i Sevojnu, koji su, kako kažu, obilovali neregularnostima. O izborima, poziciji i opoziciji u emisiji Otvoreni ekran govorio je Nebojša Milenković, član predsedništva Pokreta slobodnih građana.\nPrema konačnim rezultatima za Skupštinu Beograda koje je objavila Gradska izborna komisija, lista “Aleksandar Vučić – Zato što volimo Beograd” na lokalnim izborima 4. marta osvojila je 44,99 odsto glasova, što praktično znači da će u novom sazivu parlamenta prestonice Srbije imati apsolutnu većinu od 64 mandata, od ukupno 110 odborničkih mesta.\n“Ja imam ne jedan komentar, ali činjenica je da su to najneregularniji izbori od uspostavljanja višestranačja do danas. E sad kad bi pitali u čemu su ti izbori bili neregularni, tu onda dolazite do toliko problema da definišete šta je sve neregularno, da naprosto dođete do zaključka da je ova vlast uspela da obesmisli sve, pa i slobodne i demokratske izbore”, rekao je Milenković.\nU Beogradu je lista “Dragan Đilas – Beograd odlučuje, ljudi pobeđuju” osvojila 18,93 odsto, odnosno 26 mandata, dok će listi “Aleksandar Šapić – Gradonačelnik” na osnovu 9,01 odsto osvojenih glasova pripasti 12 mandata.\n“Plašim se da priča o izbornim uslovima mora biti priča i o opozicionoj sceni u Srbiji. Činjenica jeste da Beograd jeste grad u kojem tih neregularnosti, mislili smo ne može biti ovoliko”, naveo je Milenković.\nU Skupštini Beograda svoje odbornike imaće i lista “Ivica Dačić – Socijalistička partija Srbije, Dragan Marković Palma – Jedinstvena Srbija kojoj je pripalo 6,13 odsto glasova, odnosno osam mandata. Opozicija je računala da će izlaznost biti veća, što je jedan od razloga zbog kojih, kako je naveo nije bojkotovala izbore 4. marta.\n“Mi smo bili ubeđeni da izlaznošću, koja bi bila nekih 7 ili 8 procenata, do 10, veća od one koja je sada, ćemo uspeti da ostvarimo rezultat koji čak ni Vučić neće moći da pokrade. Ono što je trenutno u toku jeste da mi kao koalicija ne priznajemo regularnost ovih izbora i da su podnete brojne krivične prijave koje, to treba reći, to jesu dela koja ne zastarevaju”, kazao je Milenković.\nPrema zvaničnim podacima, od 814.130 glasačkih listića ubačenih u kutije, nevažećih je bilo jedan manje od 12.970, a izborni cenzus od pet odsto u glavnom gradu Srbije, od 24izborne liste, nije prošlo njih 20.\nPrethodni tekstKošarkaši Vojvodine sutra dočekuju Tamiš\nSledeći tekstPremijera Ilustrovane enciklopedije nestajanja u ponedeljak na Kamernoj sceni SNP


Početna / Vesti / Ubska publika nagradila predstavu „Bliskost” dugotrajnim aplauzom\nTimočka 21/02/2020 | 14:46\tVesti, Zaječar, Kultura, Timočka Krajina\nAnsambl zaječarskog pozorišta gostovao je sinoć u Ubu sa predstavom „Bliskost” Patrika Marbera u režiji Snežane Udicki. Oduševljena publika nagradila je zaječarske glumce dugotrajnim aplauzom.\nSa ovom ljubavnom melodramom Narodno pozorište Timočke Krajine „Zoran Radmilovi”“ učestvovaće sutra na festivalu „Virovitičke kazališne svečanosti – VIRKAS” u Virovitici, a u nedelju 23. februara gostovaće u Loznici.\nKljučne reči „Bliskost” Zaječar Kultura NPTK „Zoran Radmilović” Zaječar Predstava Turneja Ub\nPrethodna Plansko isključenje: Deo Zaječara danas dva sata bez struje\nSledeća Ujutru oblačno, tokom dana razvedravanje\nU Zaječaru je počelo snimanje dokumentarnog filma o Zoranu Radmiloviću pod nazivom „Glumčina”. Saradnik na …\nTradicionalni turnir „Zaječar Open 2020” održaće se i ove godine, 26. i 27. septembra na …


EU: Ubrzano širenje na Balkan | Prenosimo\nPočetna strana > Prenosimo > EU: Ubrzano širenje na Balkan\nNemački kancelar Angela Merkel izjavila je 16. novembra 2009, tokom sastanka s predsednikom Srbije Borisom Tadićem u Berlinu, kako Nemačka smatra da je Srbija ispunila sve uslove da se odmrzne Sporazum o stabilizaciji i pridruživanju (SSP), što predstavlja ključni korak pre nego što Srbija konačno podnese zahtev za članstvo u Evropskoj uniji. Ona je takođe rekla da će Nemačka nastaviti razgovore s evropskim partnerima koji su protiv odmrzavanja SSP-a, misleći na Holandiju. To predstavlja veliku podršku Srbiji, jer je Nemačka značajna članica EU koja može bitno uticati na ostatak bloka da kandidatura Beograda postane realnost. Istog dana, ministri inostranih poslova EU su u Briselu prihvatili zahtev Albanije za status kandidata za EU. Sada je na Evropskoj komisiji da odluči da li je Albanija spremna za kandidaturu.\nTa dva poteza najjasniji su nagoveštaji do sada da je EU ozbiljna u nameri da priključi ostatak Balkana što je pre moguće. Ovi nagoveštaji pokazuju da je EU konačno spremna da plati cenu – koja će biti prilično visoka ako se uzme u obzir ekonomsko i socijalno stanje država Zapadnog Balkana – za stavljanje regiona pod svoju kontrolu i predupređivanje nedavnih ruskih i turskih pokušaja za upliv u region.\nŠirenje EU je proces na koji utiče geopolitika. Pristupanje Rumunije i Bugarske 2007. uglavnom je bilo motivisano željom EU da spreči bilo kakav ruski uticaj na nemirnom Zapadnom Balkanu. Te dve zemlje tada nisu bile spremne za pristupanje Uniji, a sudeći po problemima kontinuirane korupcije i organizovanog kriminala – možda ni danas nisu spremne.\nEU je usporila svoje proširenje ulaskom Rumunije i Bugarske i da bi se posvetila pitanju unutrašnje ustavne reforme, kao i potrebom da splasne javno protivljenje njenom proširenju. Preokret u stavu EU direktno je motivisan uticajem Rusije i Turske na Balkanu.\nTurska je nedavno demonstrirala svoj povratak u Bosni i Hercegovini – posebno među muslimanskim Bošnjacima – lobiranjem da se SAD povuku iz ustavnih reformi u BiH, takozvanog Butmirskog procesa. To je naljutilo EU koja je entuzijastički ušla u proces. I turski predsednik Abdulah Gul i ministar spoljnih poslova Ahmet Davutoglu jasno su stavili do znanja da je Ankara ključno zainteresovana za BiH. Prema Stratforovim izvorima u vladi BiH, tokom oktobarskog sastanka u Cirihu Davutoglu je rekao državnom sekretaru SAD Hilari Klinton da ono što se dešava u Sarajevu jeste za Tursku unutrašnjepolitičko pitanje. Turski politički i poslovni uticaj raste i u Albaniji i na Kosovu, sa oktobarskom posetom Davutoglua i ulaskom turskih poslovnih ljudi u region.\nU međuvremenu, Rusija je postala mnogo aktivnija u regionu. Ruski predsednik Dmitrij Medvedev je u oktobru bio u veoma zapaženoj poseti u Beogradu, donoseći sa sobom milijardu evra kredita i razgovore o strateškom partnerstvu sa Srbijom. Rusija se takođe mnogo više uplela u BiH, gde je predstavila sebe kao jemca Republike Srpske, srpskog političkog entiteta. Tokom poslednje posete Bosni i Hercegovini početkom novembra, ruski ministar spoljnih poslova Sergej Lavrov pozvao je na zatvaranje Kancelarije visokog predstavnika, međunarodnog administratora zemlje, što je stanovište vođa bosanskih Srba\nIz perspektive EU, političko mešanje Turske i Rusije može samo pogoršati stvari u regionu. Mogućnost EU da natera zemlje u regionu da rade ono što ona želi zavisi od pristupanja regiona Uniji, što je ključna inicijativa koju EU može ponuditi balkanskim zemljama. Sa Turskom koja govori Albaniji, Kosovu i Bosni i Hercegovini da predstavljaju centralni deo njene sfere uticaja i sa Rusijom koja daje novac i podržava Srbiju i Srbe u Bosni – iznenada se dobija alternativa dugom i mučnom procesu pristupanja Uniji. Do sada je Evropska unija samouvereno mogla ostavi Zapadni Balkan okružen (opkoljen drugim NATO ili EU zemljama) i da ne žuri, zadovoljna što region nema drugog izbora no da nastavi približavanje EU.\nIpak, entuzijazam Moskve i Ankare da obnove uticaj u region zabrinjava EU. Posebno brine mogućnost da različite etničke grupe vide Rusiju i Tursku kao potporu za obnavljanje etničkih sporenja u regionu. Poslednja stvar koju EU želi na svojoj periferiji jeste još jedan krug bezbednosne nesigurnosti. Pitanje je samo da li je EU ovaj preokret izvela suviše kasno.


Finale za sladokusce - Odbojka, Ostali sportovi\nAleksandar Milosavljević 10.04.2013., 14:39\n„Sve što smo do sada uradili pada u vodu ako se ne odigra dobro u finalu i isto tako treba da zaboravimo mesto na tabeli jer je ovo totalno nova priča. Želimo da izađemo kao pobednici, ali igra se na tri dobijene utakmice i pobediće ekipa koja bude imala više strpljenja i bolju glavu. To je najbitnije u plej-ofu, ne treba srljati i sigurni smo da nam titulu niko neće dati, već da to moramo sami da osvojimo i zaslužimo“ kazao je kapiten Zvezde Mitić na konferenciji za medije u prostorijama Sportskog društva Crvena zvezda.\n„Mi nikada nismo ni bežali od uloge favorita, ali znamo da je teže braniti titulu nego je iznova osvajati. Znate, sezona je duga, opravdali smo ulogu favorita kroz Ligu, opravdali kroz Kup, za sada smo u plej-ofu na dobroj poziciji da odbranimo titulu i ja se nadam da će tako i biti“kazao je prvi trener Zvezde Duško Nikolić, a prenosi Tanjug.\nOvogodišnje finale je prvi okršaj „večitih“ u finalu plej-ofa posle 23 godine.\n„Mi smo, da tako kažem, ukrali ideju portugalskog stručnjaka iz Zvezdinog fudbalskog kluba, time što smo zabranili reč titula. Nekako nam se više sviđa termin baraž za Ligu šampiona jer na taj način želimo da isprovociramo sve one kvazi stručnjake i trenere koji su dosta neozbiljno i površno spustili Partizan ne neke niske grane. Međutim, Partizan je to na najbolji način demantovao kroz plej-of“ izjavio je kapiten Partizana Ivan Steljić.\n– Ja bih najsrećniji bio kada bi u loži Šumica video Nebojšu Čovića i Duška Vujoševića, pa da na taj način i oni pokušaju da izmire svoje nesuglasice i prenesu iste ovakve odnose koje imaju odbojkaški klubovi Partizan i Crvena zvezda. Da samo parket i zdrav rivalitet budu merilo za onoga koji će osvajati titule i pobeđivati. Sve drugo što se podvlači i dolazi sa strane nije u redu i nema ga u odbojci – poručio je Steljić.\nDuško NikolićOK Crvena zvezdaOK Partizan\nPrethodna vest Zvezda traži 6 meseci suspenzije za Vujoševića?\nSledeća vest FED Kup: Bez Jelene, ali sa Anom\nFED Kup: Bez Jelene, ali sa Anom


HomeEkonomijaČetvrta runda Unutrašnjeg dijaloga o Kosovu i Metohiji\nU Privrednoj komori Srbije počeo je razgovor sa predstavnicima 90 kompanija u okviru Četvrte runde Unutrašnjeg dijaloga o Kosovu i Metohiji, a predsednik PKS Marko Čadež podsetio je na važnost održavanja susreta privrednika, članova PKS sa članovima Privredne komore Kosova kako bi se unapredila saradnja, a uz podršku zvaničnika Vlade Srbije.\n„Postigli smo rezultate u rešavanju različitih problema kada je u pitanju carina, rešavali smo probleme prometa robe, ali ima niz otvorenih pitanja i niz stvari koje vidimo na terenu svakog dana“, rekao je Čadež otvarajući skup.\nPrivrednici su podsetili da je na relaciji Beograd-Priština suficit u trgovinskoj razmeni 420 miliona evra, a da 90 procenata izvoza na Kosovo pokrivaju srpske firme, ali i da je ostalo još dosta toga da se uradi, pre svega da se uproste carinske procedure i izmene različite regulative za izvoz robe na teritoriju Kosova, prenosi RTV.\nTokom ovog meseca planirana su još tri skupa koja će okupiti sportske saveze, stručnjake iz oblasti ekonomije i zdravstva.\nPrvi skup u okviru Unutrašnjeg dijaloga bio je 30. oktobra i tada je nešto više od 40 pravnika, profesora Univerziteta, dalo svoje viđenje rešenja kosovskog problema, dok je drugi skup okupio naučnike akreditovanih instituta društvenih i humanističkih nauka u Srbiji.\nI na skupu u Novom Sadu, održanom sredinom novembra u organizaciji Matice srpske mogla su se čuti mišljenja predstavnika stručne javnosti o aktuelnoj situaciji i mogućim koracima koji bi doveli do normalizacije odnosa Beograda i Prištine.\nUčesnici su bili intelektualci, književnici, umetnici, predstavnici SPC, veliki broj sociologa, ekonomista i filozofa, njih 26.\nDanašnjem skupu u PKS pored privrednika i članova komore prisustvuju i direktor Kancelarije za Kosovo i Metohiju Marko Đurić , generalni sekretar predsednika Srbije Nikola Selaković, Dragan Vladisavljević, direktor Kancelarije za koordinacione poslove u pregovaračkom procesu sa privremenim institucijama samouprave u Prištini i sekretar Radne grupe Vlade za pružanje podrške vođenju unutrašnjeg dijaloga o KiM, Radomir Ilić.\nProdaje se prvo bugarsko preduzeće za bitcoine


Šta koči Srbiju na putu ka EU: Nacionalni konvent pripremio Knjigu preporuka, fokus na dijalogu, pravosuđu i političkoj volji\nPostavio Yucom - 16/07/2021 Mediji\nPolitička volja i intenzivni pregovori najvažniji su za dalji uspeh puta Srbije ka članstvu u Evropskoj uniji, zaključci su Nacionalnog konventa o Evropskoj uniji.\nEU konvent izdao je Knjigu preporuka koje se odnose na 2020. godinu, uoči godišnjeg izveštaja Evropske komisije koji se očekuje na jesen, u kojoj su predstavljeni rezultati rada nekoliko radnih grupa u proteklih godinu dana.\nU prethodnih mesec dana pripremljeno je više pregovaračkih pozicija Srbije, ipak one nisu bile dovoljne da se na Međuvladinoj konferenciji u Luksemburgu otvore dodatna poglavlja i klasteri, kako je najavljivano.\nZaključak EU konventa je da je pandemija kovida 19 neosporno je uticala i na pregovore Srbije sa Evropskom unijom, kao i na funkcionisanje same EU. Srbija, kako se konstatuje, da nije na zadovoljavajući način napredovala u procesu pregovora tokom 2020. godine.\nDeo Knjige preporuka tako je i izveštaj o primeni mera vlade Srbije tokom vanrednog stanja.\n“Ovo usporavanje je korespondiralo i sa odsustvom odlučnijih reformskih zahvata u našoj zemlji, gde su se donosioci odluka, osim problemima pandemije, uglavnom bavili tekućim političkim zbivanjima, poput organizacije izbora, koje je bojkotovao veći deo opozicije”, izjavila je za Euronews Srbija Nataša Dragojlović koordinatorka Nacionalnog konventa o Evropskoj uniji.\nKako navodi, posledica izbora je konstituisanje Narodne skupštine u kojoj gotovo sva mesta zauzimaju predstavnici stranaka na vlasti, što dalje dovodi u pitanje ispunjavanje prvog kriterijuma iz Kopenhagena za članstvo u EU, koje se odnosi na funkcionisanje demokratskog političkog sistema.\n“Održati kulturu dijaloga”\nMultisektorska radna grupa Konventa za političke kriterijume je izradila set analiza i preporuka koje definišu i objašnjavaju uticaj političkog kriterijuma na dinamiku pregovora o pristupanju Srbije sa EU.\nČlanice Konventa ukazale su kako neispunjavanje političkog kriterijuma za pristupanje EU utiče na primenu važnih reformi u različitim poglavljima i kako nedostatak političke volje direktno podriva promene koje su neophodne ukolko Srbija želi da postane funkcionalna demokratija i članica EU.\nKoordinatorka Konventa posebno je istakla važnost dijaloga između svih aktera koji učestvuju u pregovorima, kako političkih tako onih iz civilnog društva.\n“Za nas je to dodatna obaveza da u Srbiji uspostavimo i održimo kulturi dijaloga, kroz koji uporno nastojimo da utičeno na politike, strategije i odluke vlade, zagovarajui pristupe, principe i prakse kojie nas približavaju članstvu u EU”, kaže za Euronews Srbija Nataša Dragojlović.\nOna je dodala da je Konvent uspeo nepristrasnim i neostrašćenim pristupom, objektivnim i na činjenicama zasnovanim stavovima, konkretnim predlozima uspeo da promeni mnogo toga u strategijama i akcionim planovima.\nČlanovi EU konventa naglasili su da je podrška javnosti za članstvo u EU na najnižem nivou, te da država mora više da radi na informisanosti i isticanju značaja evropskog puta Srbije.\n“Neophodna nezavisnost sudstva”\nKatarina Golubović iz Komiteta pravnika za ljudska prava, koja je članica radne grupe za poglavlje 23, izjavila je da jeste primetan pomak, ali da su i dalje problematične politički osetljive stvari i skeptičnost stručne javnosti.\n“Tokom 2020. godine videli smo urušenu podelu vlasti i politički uticaj pre svega na tužilaštvo i sudstvo. To je dokaz da ne neophodno da institucije za zaštitu ljudskih prava zaista budu nezavisne”, navela je Golubović.\nOvo poglavlje u fokusu je prethodnih meseci zbog aktuelnih promena u oblasti pravosuđa, neophodnih za dalje ispunjavanje uslova za ulazak u EU.\nKatarina Golubović je naglasila da je pred vladu je stavljen prioritet da se radi na pitanju zaštite ljudskih prava, te je u februaru objavljen i plan, koji predviđa da do kraja godine budu otkočeni svi procesi za poglavlje 23″\nPoglavlje 35 – neophodan unutrašnji dijalog\nPoglavlje 35 u pregovorima sa EU, koje podrazumeva ostala pitanja, u slučaju Srbije tiče se statusa Kosova. Radna grupa za poglavlje 35 u okviru EU konventa iznela je preporuke kako bi se napredovalo u rešavanju ovog pitanja.\nStručnjaci su saglasni da je potrebno intezivirati pregovore između Beograda i Prištine, koji bi doveli do potpisivanja Sporazuma, koji bi Srbiji omogućio put ka EU. Između ostalog, ističe se i važnost unutrašnjih pregovora o rešavanju kosovskog pitanja u formi koja omogućava otvoreni i konstruktivni dijalog između vlasti i opozicije i organizacija civilnog društva.\nSrbija nije otvorila nijedno pregovaračko poglavlje više od godinu dana, što se nije desilo nijednom od početka pregovora. Prihvaćena je nova metodologija pridruživanja, a do sada je otvoreno 18 od 35 pregovaračkih poglavlja.


05.03.2020 u 19:44\nDogovor Rusije i Turske, primirje od ponoći u Idlibu\nMOSKVA - Rusija i Turska dogovorile su se da uspostave primirje duž cele linije kontakta u zoni deeskalacije u sirijskoj provinciji Idlib, koje će u ponoć stupiti na snagu, navodi se u zajedničkom saopštenju o ishodu pregovora lidera dve zemlje Vladimira Putina i Redžepa Tajipa Erodgana. Saopštenje je na konferenciji za novinare pročitao šef ruske diplomatije Sergej Lavrov, prenosi Tass. „Dogovorili su se o sledećem: da okončaju neprijateljstva duž cele linije kontakta u zoni deeskalacije u Idlibu, počevši od 00.01 časova 6. marta 2020”\n05.03.2020 u 09:42\nZAGREB - Generalni sekretar NATO Jens Stoltenberg izjavio je da Alijansa procenjuje kako će da pomogne Turskoj, koja se na severu Sirije sukobljava sa sirijskim snagama, koje podržava Rusija. „Stalno procenjujemo situaciju i pružamo podršku Turskoj”, rekao je juče Stoltenberg novinarima u Zagrebu, prenela je Hina. On je naveo da se Turska graniči sa Irakom i Sirijom i da nijedna saveznica NATO nije propatila više niti je bila zahvaćena tolikim nasiljem kao Turska. Stoltenberg je rekao da su u Turskoj već raspoređeni protivraketni sistemi „Patriot” iz Španije, da avioni „Avaks” patroliraju nebom i da brodovi NATO-a pojačano ulaze u turske luke. On smatra da su izazovi veliki i da se nijedna institucija ne može sama nositi sa njima. „Potrebno je zajedničko rešenje za


Slab odziv radnika Fiata u Kragujevcu za rad u Slovačkoj | SEEbiz.eu\nObjavljeno: 22.03.2021 / 15:14\nKompanija Fiat Chrysler automobili obavestila je proizvodne radnike da mogu da se prijave za rad u fabrici Stellantis u Slovačkoj u kojoj se proizvode vozila "peugeot 208" i "citroen C3 picasso".\nUprkos svakodnevnom ubeđivanju da prihvate ponudu, ugovor o jednogodišnjem aranžmanu u Slovačkoj u protekle dve nedelje, potpisalo je manje od 20 radnika, rekao je FoNetu predsednik tog sindikata Zoran Stanić.\nPrema njegovim navodima, glavni razlozi za to su neprimamljiva mesečna zarada i prateći uslovi.\nRadnicima iz Kragujevca je ponuđena plata od oko 850 evra, ali od tog novca sami plaćaju ishranu i smeštaj, pa kada se sve to sabere i oduzme ispada da mesečno mogu da uštede najviše 400 evra što je malo više nego nadoknada za plaćeno odsustvo, kada ne rade, rekao je Stanić.\n"Svakome je jasno da su takvi uslovi neprihvatljivi, kao i objašnjenje da oni tamo idu i zbog obuke za rad na savremenim postrojenjima. Montiranje automobila Fiatovi radnici su davno naučili i to na savremenijoj opremi od one koja je u fabrici u Trnavi", rekao je Stanić.\nOn je rekao da razume Slovačku, koja verovatno zbog pandemije ima mnogo radnika na bolovanju, pa nastoji da ih zameni, ali da ne razume "interes Srbije u toj priči".\n"Slovačka dobija kvalitetnu i jeftinu radnu snagu, Fiat u Kragujevcu smanjuje svoje troškove za plaćena odsustva radnika koji su prošle godine imali samo 80 radnih dana, a ove godine je planirano duplo manje. Gde je tu interes Srbije i radnika", upitao je Stanić.\nOn je rekao da iz novoformiranog multinacionalnog giganta Stellantis, nastalog spajanjem italijanskog FCA i francuskog PSA, još nema nikakvih nagoveštaja o eventualnom uvođenju novog modela u proizvodnju u kragujevačkoj fabrici, ali da sluti da se "nešto dešava, s obzirom da su u protekle dve nedelje u njoj boravile dve visoke delegacije iz Fijata i Pežoa".\nJa verujem da će u našu fabriku u roku od godinu dana stići novi model, ali se plašim da ćemo tada imati i novi problem. Imaćemo novi model za koji nećemo imati dovoljno stručne radne snage, jer je mnogo mladih i sposobnih stručnjaka, u protekle dve-tri godine, napustilo fabriku, rekao je Stanić.\nTagovi: Fiat Chrysler automobili Srbija, Zoran Stanić, Stellantis, Fiat Plastic, Fiat 500L, Igor Anđić


Đurić: Formiranje vojske Kosova opasno po ceo region - Jutarnji GLASnik\nDirektor Kancelarije Vlade Srbije za Kosovo i Metohiju Marko Đurić izjavio je da bi razumna odluke bila da Priština momentalno ukloni protivpravne i anticivilizacijske trgovinske blokade za robu iz centralne Srbije, a da je najavljeno formiranje kosovske vojske opasnost po čitav region.\nOn je za list Politika u izdanju od nedelje, 9. decembra rekao da ako u Prištini ima razuma oni se ne bi ni odmetnuli putem destabilizacije i eskalacije od koje nikakve koristi ne mogu imati ni Srbi ni Albanci.\n„Svedoci smo svakodnevnih javnih poziva iz uticajnih svetskih prestonica da se takse povuku. Međutim, činjenica da Priština to još nije učinila opravdano budi sumnju da oni ispod tog sloja javnih osuda zapravo imaju tajnu podršku svojih sponzora da istraju u bezumlju“, rekao je Djurić.\n„Kfor bi, zaista, ako ćemo se držati medjunarodnog prava, morao da razoruža svaku albansku paravojsku na Kosovu i Metohiji, a ne da pomaže fomiranje takvih sanga. Ne možete neodgovornim i devijantnim tipovima dati oružje u ruke i očekivati da će ga oni koristiti samo za egzercire“, rekao je Djurić.\nNa pitanje da li će Beorad reagovati ako Priština pošalje vojsku na sever, Djurić je kazao da je predsednik Srbije Aleksandar Vučić jasno poručio da Srbija nikome neće dopustiti nove „Bljeske“ i „Oluje“ i to svakom pametno treba da bude dovoljno.\n„Mi ne želimo sukobe ni sa kim, posebno ne sa NATO i SAD, ali Srbi nikad nisu na kolenima čekali da ih neko istrebi“, rekao je Djurić.\nUpitan u kakvom je stanju pregovarački proces i da li je Briselski dijalog mrtav, Djurić je kazao da bi rekao da je pregovarački proces „na ledu“.\n„Verujem da će, ipak, svi shvatiti da nema drugog načina da se problemi i nesuglasice na Kosovu i Metohiji reše. Mi svakako od dijaloga nismo odustali, to je jednostrano učinila Priština“, rekao je Djurić.\nNaslednica Angele Merkel računaće Srbiju samo do Kopaonika,a ne do Prokletija


Potpredsednica srpske Vlade i ministarka građevinarstva, saobraćaja i infrastrukture prof.dr Zorana Mihajlović: Godina uspešna, planovi veliki - Železnice Srbije ad\n– Reforma železnice pokazala je prema mom mišljenju model kako treba da se radi, a to je da\nmora da postoji stalni dogovor i konsenzus između Vlade, ministarstava, sindikata, koliko god da ih ima i sa koliko god da su članova, svih direktora i naravno svih onih koji pomažu da mi uopšte uradimo reorganizaciju. I moram svima ne samo da se zahvalim, već i da istaknem da smo razgovarali i uvek se dogovorili, bez obzira što su nam nekad interesi bili drugačiji, jer naravno da sindikati žele da svi ostanu, da rade i da imaju veće plate, dok Vlada opet hoće da napravi nešto drugo unutar same reorganizacije gledajući to na duži rok, – istakla je potpredsednica Mihajlović govoreći, pored ostalog, o reformi srpskih železnica, i nastavila:\n– Vrednost novih projekata u železnici je četiri milijarde evra, otvorili smo transportno tržište, racionalizovali broj zaposlenih tako da ja jesam zadovoljna kada je o reformi železnice reč.\nPrema njenim rečima, sledeće godine će u železničkom sektoru morati da se vodi računa posebno o strukturi zaposlenih, jer je prosečna starost na železnici dosta visoka. Sa druge strane, ni kvalifikaciona struktura nije potpuno odgovarajuća, jer u određenim delovima železnice zaista nedostaju zaposleni koji rade na konrektnim poslovima, za koje nije baš lako iškolovati ljude.\n-Tako da o racionalizaciji zaposlenih u železničkom sektoru u 2017. godini još uvek nismo donosili odluku, ali ćemo odlučivati na zajedničkim sastancima svih nas. Pri tome ćemo, još jednom podvlačim, veoma voditi računa o strukturi ljudi zaposlenih u železnici. Pred srpskim železnicama je puno posla i prema tome moramo imati ljude koji sve to mogu da iznesu, – kaže ministarka Mihajlović.\nOna je za 2017. godinu najavila početak građevinskih radova na deonici Stara\nPazova – Novi Sad, koji se finansiraju iz ruskog kredita, kao početku modernizacije i izgradnje brze pruge između Beograda i Budimpešte.\n-Radovi će najverovatnije početi u drugoj polovini godine, negde u septembru ili oktobru, ali sigurno u 2017. Pretpostavljam da će neko pitati zašto nam treba toliko vremena, ali je projektno tehnička dokumentacija bila veoma složena i menjana zbog brzine vozova najpre od 160, pa zatim od 200 kilometara na sat, što sve to nije bilo lako uklopiti, – naglasila je Mihajlović.\nMeđu većim brojem infrastrukturnih i saobraćajnih objekata čiji je završetak planiran u 2017. godini, Ministarstvo građevinarstva, saobraćaja i infrastrukture ističe i nekoliko značajnih železničkih projekata.\nU narednoj godini planiran je završetak rekonstrukcije deonice duge 77,6 kilometara Resnik-Valjevo na barskoj pruzi, zatim završetak izgradnje i puštanje u saobraćaj „Žeželjevog mosta“ preko Dunava u Novom Sadu, kao i početak gradnje dve deonice brze pruge Beograd – Budimpešta, i to od Beograda do Stare Pazove (koja će se raditi sa kineskim partnerima) i Stara Pazova – Novi Sad (koja će se raditi iz ruskog kredita).\nSa Kinom su potpisani ugovori vredni 734 miliona evra za modernizaciju železničkih i drumskih saobraćajnica, od kojih se jedan odnosi na deonicu Beograd – Stara Pazova duge 34,5 kilometra, u okviru gradnje brze pruge Beograd – Budimpešta.


Kutija za odlaganje igračaka sa točkovima KIS Funny box L 46 l 3038540 | Volim svoj dom\nOpis - Kutija za odlaganje igračaka sa točkovima KIS Funny box L 46 l 3038540\nKutija za odlaganje igračaka sa točkovima KIS Funny box L 46 l 3038540 je proizvod kompanije KIS iz Italije. Kutija za odlaganje igračaka sa točkovima KIS Funny box L je dizajnirana tako da ima meke, oble ivice kako bi se izbegla mogućnost povrede mališana. Pored toga, kutija za odlaganje igračaka sa točkovima KIS Funny box L se proizvodi u jarkim bojama tako da privlači pažnju dece, a starijima olakšava da ih nagovore da skupe igračke. Zapremina ove kutije za igračke je 46 l, a točkovi olakšavaju premeštanje sa jednog na drugo mesto.\nKarakteristike - Kutija za odlaganje igračaka sa točkovima KIS Funny box L 46 l 3038540


Li Kećijang: Kina može da iskoreni siromaštvo ove godine - Kineski Radio Internacional\nLi Kećijang: Kina može da iskoreni siromaštvo ove godine\n2020-05-28 19:47:23 | CRI\nKineski premijer Li Kećijang je danas izjavio da će kineska vlada preduzeti više mera, naročito mere za iskorenjivanje siromaštva, kao i da duboko veruje da će zadatak iskorenjivanja siromaštva u zemlji biti završen ove godine.\nKineski premijer je na konferenciji za štampu naveo da će kineska vlada osiguranje osnovnih životnih uslova siromašnih ljudi staviti na prioritetno mesto. Vlade na različitim nivoima moraju interes naroda da postave na prioritetan položaj, a svaka lansirana politika mora da se poklapa sa interesima stanovnika. U procesu suzbijanja epidemije, neophodno je da se obezbedi podrška za siromašne stanovnike i da se proširi osiguranje za osobe sa niskim prihodima, kao i za nezaposlene. Pored toga, u zemlji ima dovoljno novca za osiguranje i pomoć nezaposlenima.


Tim predvođen SZO stigao u veterinarsku ustanovu u Vuhanu\nTanjug 2. februara 2021. 08:14\nVUHAN – Tim Svetske zdravstvene organizacije (SZO) stigao je danas u veterinarsku ustanovu u kineskom gradu Vuhanu u potrazi za tragovima o poreklu pandemije korona virusa, javlja Rojters.\nTim nezavisnih stručnjaka je već posetio ključne bolnice, regionalni centar za kontrolu bolesti i pijacu sa ribom i morskim plodovima Huanan, za koju se veruje da je povezana sa prvim klasterom korona virusa koji se pojavio krajem 2019. godine.\nPiter Dašak, jedan od članova tima, rekao je za Rojters da poseta protiče „veoma dobro, odlično“. Među članovima tima bio je i Piter Ben Embarek, vodeći ekspert SZO za zoonske bolesti.\nVeterinarska ustanova u provinciji Hubej koja se bori protiv epidemijskih bolesti među životinjama mogla bi da pruži informacije o tome kako je virus u jugozapadnoj Kini sa slepih miševa prešao na ljude, moguće preko posredičke vrste.\nDirektor programa SZO za vanredne situacije Majk Rajan rekao je u ponedeljak da istraga možda neće pružiti sve odgovore na pitanja o poreklu kovid-19, opisujući misiju opisao kao „detektivsku priču“ koja će otvoriti nova pitanja. On je takođe kritikovao sve one koji su rekli da neće prihvatiti rezultate istrage tima.


„ĆIRILICA“ ZA „DODIKOVCE“ — Bosnjaci.Net\n„ĆIRILICA“ ZA „DODIKOVCE“\nObjavljeno: 30. December 2018. 20:12:46\nDanas, na internetu gledam video snimak i slušam „Ćirilicu“ koju vodi novinar Marić, a gost je Milorad Dodik.\nPitam se, da li sam ja, zaista i građanin ovakve države, zvana Bosna i Hercegovina, ako joj je na čelnoj poziciji u vlasti, ovakav psihijatrijski slučaj?!\nNaši stari bi odmah rekli, da ne misli svojom glavom, da je to najobičniji „govnar“ koji je, istinski, sve oko sebe zasrao, da daleko smrdi, ne može se tako lako očistiti.\nNe misli svojom glavom, već kao psihopata, uz gusle „kukuriče“.\nDa je, zaista, psihijatrijski slučaj, dalo se i naslutiti, jer su ga u njegovom mentalnom sklopu i razvoju, nunali i odgajali, osuđeni ratni zločinci psihijatar Radovan i zločinac Ratko, stanovnici Haških ćelija.\nU ovoj emisiji, koju preporučujem i svim građanima, čija je ova i jedina domovina, Bosna i Hercegovina, da je obavezno poslušaju.\n„Čistokrvni, veliko srpski izrod“ i guslar svoga nacionalističkoga, nebeskoga naroda, gusla li gusla, već davno otrcane i slušane, ravnogorske nacionalističke pjesme, podnošljive, samo njegovim istomišljenicima, iz zajedničkog tora, „velike Srbije“!\nGuslarenje je i njegova preokupacija, kojom priziva, svoje srpsko stado u jednoj zajednici, „nebeskih“ Srba iz Republike srpske i Republike Srbije, koja bi se mogla i proglasiti “Ronhill“ državica, prema i njegovom zanimanju, sa sjedištem na Dedinju, sa Vučkom i družinom, koja misli kao i on.\nTakvo im guslanje, ne bi smetalo, kao što im smeta, kako to veli Mićo iz Laktaša, „urlikanje“ mujezina sa banjalučkih džamija, od kojih je većina i porušena od njegovih boraca, iz genocidnog „otadžbinskog“ rata, ali su ih, eto, morali i obnoviti.\nKako veli, njegova Republika srpska je na prvome mjestu, a državu Bosnu i Hercegovinu i ne priznaje!\nOn je, državljanin, samo buduće, zajednice svih Srba, Republike srpske i Republike Srbije, u jedinstvenoj državi.\nPosjeduje pasoš, kako veli u emisiji, Republike srpske i Republike Srbije, malo razmisli i dodaje, ali formalno i Republike Bosne i Hercegovine!\nJer, kako dalje „bunca“ u tekućem intervjuu, Bosna i Hercegovina je država, koja je nepotrebna, nemoguća i nepoželjna za sve njegove Srbe, u takvoj „velikoj Srbiji“.\nPomalo, radi relaksacije, na provokativni upit voditelja, u fudbalskom susretu Bosne i Hercegovine i Srbije, za koga to navija, bez razmišljanja je odgovorio, isključivo za Srbiju.\nMože se i zaključiti, da iz svake njegove pomisli na ovu državu, kao i iz buljavih očiju, ovoga Laktaškog guslara i „govedara“ varniče iskrice mržnje i zlobe i prema državi i prema svim drugim različitostima, njenoga stanovništva.\nAko se takva zvijer od čovjeka, državo mrzac i psihopata „veliko srpski“ i nalazi na funkciji, čelnika u Predsjedništvu, a znajući koga je i izabrao iz genocidne tvorevine, šta mi ostali, normalni državljani, svoje jedine domovine, trebamo da očekujemo, od te iste vlasti.\nPitajmo se, šta rade druge državne institucije, od sudstva i tužilaštva, od izvršne i zakonodavne vlasti, od parlamenata na državnom nivou, zašto to samo slušaju i uče, ponekad i progovore, engleskim jezikom, a ne nauče i poslušaju, ponekad i malo „Ćirilicu“, kako bi se i neposredno uvjerili, kakvo im to „dobro ili zlo“ želi, njihov, novo izabrani guslar i foteljaš u vlasti.\nApelujem, na druga dva naša člana, Željka i Šefika, da ne dozvole, suvišno „roktanje“ sa njegovom zastavom, iako, mu ne mogu zabraniti, mogu i trebaju da ga osujete u svakoj njegovoj „svinjskoj“ nakani.\nNadati se, da će doći i vrijeme, da nam proradi i pravna država, da i tužilaštvo i sudstvo, rade svoj posao, bez uticaja, bilo kojih politikanata i kvazi političara, a da građani mogu birati svoje kandidate.\nOstaje mi građansko zadovoljstvo, da kao Bosanskom Srbinu, mogu glasno i jasno, da se distanciram od Srbina, koji i nije Bosanac, već „veliki Srbin“ sa Vučkom u Srbiji, ali ih u Bosni i Hercegovini, nazivaju „dodikovcima“ daleko im moja kuća bila.\nMeđutim, trebaju i moraju shvatiti, cjelovito rukovodstvo iz susjedne Republike Srbije, prije svih predsjednik Aleksandar Vučić, premijerka Ana i njihovi ministri, da svi normalni građani, ove nam jedine domovine Bosne i Hercegovine, nemaju ništa protiv dobrih odnosa, ovoga entiteta, zvanog Republika srpska i Republike Srbije, ali trebaju znati, da su izabrali pogrešnu osobu i psihopatu, Milorada Dodika. Njihovo tapšanje i odobravanje, njegovih postupaka i nakaradne retorike, ne može nikako voditi, naše međusobne dobre odnose, u povratku povjerenja i pomirenja, sve dok oni i dalje podržavaju ovu retoriku, veliko srpskog nacionaliste, Milorada Dodika.\nŠto prije shvate i prihvate, ove istinite konstatacije i činjenice, bolje će biti i za njih neposredno i za njihovu Srbiju.\nMogu i da vjeruju, ako žele, da kao Bosanski Srbin, kao student Beogradskog Univerziteta, kao graditelj velikih industrijskih objekata u Srbiji, kao penzioner i Republike Srbije, te kao i bivši Savezni parlamentarac iz BiH u palati sa Bulevara, a rođeni Sarajlija i stanovnik grada Mostara, apsolutno podržavam i sve volim, što nam se dobro dešava sa Republikom Srbijom.\nMeđutim, dosta nam je ovakve ubitačne i nacionalističke retorike, nama normalnim, građanima i svim Bosansko – hercegovačkim Srbima, ne i „dodikovcima“ jer ga mi nismo niti birali u vlast, dok njegova diktatura i kaubojsko ponašanje, može samo da se toleriše u Republici srpskoj, donekle i u Republici Srbiji, ali dokle???


Poslovne simulacije /\nRazmišljajte kao vlasnici uspešnih biznisa i svoje buduće odluke zasnivajte na ispravnom poslovnom razmišljanju.\nCelemi Apples & Oranges™ oživljava finansijske aspekte poslovanja kroz vrlo jednostavan model kompanije. Dobićete ulogu menadžera kompanije A&O Inc., koja se suočava sa teškim izazovima. Kompanija gubi svoj udeo na tržištu i suočava se sa povećanim zahtevima dobavljača i klijenata. Kompaniji A&O je potrebna nova, disciplinovanija finansijska strategija.\nUčićete kako da pratite tok novca, iskoristite resurse i merite rezultate svoje kompanije u bilansu stanja i bilansu uspeha.\nBez obzira da li ste početnik ili sa iskustvom - steći ćete nove veštine odnosno nadograditi pređašnje da biste bili u stanju da:\nčitate i tumačite finansijske izveštaje\nidentifikujete kritične elemente koji utiču na profitabilnost kompanije\nanalizirate finansijske odnose I ključne pokazatelje uspeha (KPI)\nodređujete prioritete u poslovanju\nIstražićete uzročno-posledične veze koje utiču na finansijske izveštaje kompanije i razviti unutrašnji osećaj za vođenje posla, na koji ćete se oslanjati kada budete u budućnosti donosili odluke u svom svakodnevnom radu.\nPoslovne finansije u proizvodnim kompanijama bez obzira na predznanje!\n"Svako razmišlja kao vlasnik. To znači da će buduće odluke biti donete na osnovu zdravog poslovnog razmišljanja, što bi trebalo da poboljša finansijsku sliku mnogo brže."\n- Internal consultant, Principal Financial Group\n"Apples & Oranges je nadaleko prevazišao naša očekivanja. Ne samo da nam pruža osnovu za nadogradnju, već stvara entuzijazam i podstiče ljude da se uključe. A ovo su osnovne komponente našeg programa razvoja."\n- Personnel manager, Volvo Bus Corporation\n"U jednoj od naših fabrika smo došli do vrednosti od £1 miliona potencijalnih poboljšanja kao direktan rezultat Celemi poslovne simulacije."\nKompanije koje koriste Celemi Apples & Oranges mogu imati koristi kroz:\nstvaranje zajedničke vizije u celoj kompaniji\nrazumevanje osnovnih finansijskih i menadžerskih pojmov\nrazmenu ključnih poruka u vremenima organizacionih promena.\nKroz Celemi Apples & Oranges učesnici dobijaju:\nrazumevanje kako njihov biznis danas generiše profiti\nkako će morati da ga generiše u budućnosti\nrazumevanje na koji način njihove svakodnevne odluke vezane za posao utiču na strateški i finansijski aspekt poslovanja kompanij\nkontinuirano identifikovanje unapređenj poslovnih aktivnosti\nPoslovna simulacija u obliku stone igre.\nKome je simulacija namenjena?\nZaposlenima u proizvodnim organizacijama na svim nivoima. Prethodno iskustvo iz oblasti finansija i poslovanja nije neophodno.\nFasilitatori sertifikovani od strane kompanije Celemi i Mercuri International\nPoslovne finansije (bilans stanja, bilans uspeha, KPI, protok gotovog novca - cash flow, obrtni kapital\nIzvori vrednosti (value drivers)\nEkonomija obima (economy of scale)\nUsluge za kreiranje dodate vrednosti (value added services)\n17.01.2017. 09.00 - 17.01.2017. 17.00\n14.03.2017. 09.00 - 14.03.2017. 17.00\n18.05.2017. 09.00 - 18.05.2017. 17.00\nCena: EUR 290,00 + PDV


Dragan Klaić (1950-2011) - Katarina Pejović - Peščanik\nDragan Klaić (1950-2011)\nU Amsterdamu je 25. avgusta, u šezdesetdrugoj godini, preminuo ugledni teatrolog Dragan Klaić.\nKremacija posmrtnih ostataka Dragana Klaića održaće se u Amsterdamu, 2. septembra, dok će komemoracija biti održana u prostorima Fondacije Feliks Meritis u Amsterdamu, u nedelju 4. septembra.\nDatum i mesto održavanja komemoracije u Beogradu biće naknadno objavljeni.\nDragan Klaić, ugledni teatrolog, kulturni analitičar, predavač na više evropskih univerziteta, dugogodišnji direktor Holandskog pozorišnog instituta, pozorišni kritičar i esejista, preminuo je 25. avgusta u 62. godini u Amsterdamu.\nU svojoj izuzetno bogatoj, raznovrsnoj i dinamičnoj karijeri, Klaić je bio na različitim pozicijama i, kao visoko cenjeni stručnjak, bio aktivan u različitim oblastima: od savremenih izvođačkih umetnosti, preko evropske kulturne politike i kulturnog razvoja, do međunarodne saradnje u kulturi i interkulturalizma. Bio je autor nekoliko knjiga i zbornika i više stotina stručnih tekstova, inicijator i voditelj mnogih važnih međnarodnih istraživačkih projekata, konferencija i simpozijuma.\nRođen 1950. u Sarajevu, Klaić je diplomirao 1973. u Beogradu na odseku dramaturgije Fakulteta dramskih umetnosti (tadašnje Akademije dramskih umetnosti) i doktorirao iz oblasti pozorišne istorije i kritike na američkom univerzitetu Jejl 1977. godine.\nOd 1978. do 1991. bio je profesor Istorije svetske drame i pozorišta na Fakultetu dramskih umetnosti u Beogradu kojeg će generacije studenata pamtiti po vrsnom znanju, pedagoškom entuzijazmu i predavačkoj inovativnosti. Klaić je bio i jedan od najznačajnijih pozorišnih kritičara 80-ih godina (između ostalog, i višegodišnji pozorišni kritičar lista “Politika”), dugogodišnji voditelj Okruglih stolova BITEF-a, a kao dramaturg je sarađivao sa nekima od najznačajnijih pozorišnih stvaralaca tog vremena, poput Ljubiše Ristića i KPGT-a. Zajedno sa Dušanom Jovanovićem i Matjažem Vipotnikom osnovao je evropski pozorišni časopis “Euromaske” čije je izlaženje prekinuo rat u Jugoslaviji 1991. kada je Klaić i napustio zemlju.\nOd 1992. do 2001. bio je direktor Holandskog pozorišnog instituta u Amsterdamu koji je, za vreme Klaićevog mandata, prošao kroz niz transformacija i postao savremena i dinamična kulturna institucija otvorena za evropsku saradnju i projekte. Od 1998. do 2003. predavao je na Univerzitetu u Amsterdamu, a u poslednjih 10 godina predavao je iz oblasti umetnosti i kulturne politike na univerzitetima u Lajdenu, Beogradu, Budimpešti, Istanbulu i Bolonji. Njegove predavačke aktivnosti obuhvatale su i niz radionica i letnjih škola koje je koncipirao i održao širom sveta.\nKao predsednik Evropske mreže informativnih centara za izvođačke umetnosti – ENICPA i Evropskog foruma za umetnost i kulturno nasleđe – EFAH, te član različitih svetskih odbora i mreža (između ostalih, OSI, IETM, ECF i Erasmus) i stalni počasni član fondacije Feliks Meritis, Klaić je bio neumorni pokretač različitih inicijativa koje su imale za cilj promovisanje interkulturne kompetencije, očuvanje kulturnog nasleđa i nematerijalne kulturne memorije i razvoj kulturne politike na lokalnim i na evropskom nivou.\nIstraživačka delatnost je takođe bila bitan deo Klaićevog rada: tako je radio velika istraživanja o alternativnoj kulturnoj infrastrukturi u kontekstu veza sa EU u Istanbulu 2005., istraživanja o kulturnoj politici i menadžmentu u Budimpešti i Barceloni, dok je 2003. i 2008. sarađivao sa holandskim Ministarstvom za poljoprivredu na istraživanju kulturnih dimenzija politike te institucije. Kao član odbora Evropske kulturne fondacije (ECF), bio je autor značajne studije “Europe as Cultural Project” (“Evropa kao kulturni projekt” – 2005.). Od 2004. inicirao je i vodio veliki istraživački projekt o evropskim umetničkim festivalima European Festivals Research Project (EFRP), a bio je i jedan od glavnih konsultanata za pripreme poljskog grada Lublina za kandidaturu za evropsku prestonicu kulture 2016.\nKlaić je, pored knjiga i zbornika objavljenih u bivšoj Jugoslaviji do 1991. godine na srpsko-hravstkom jeziku, autor knjiga objavljenih u Velikoj Britaniji, SAD, Holandiji i Norveškoj, među kojima su: “Terrorism and Modern Drama” (“Terorizam i moderna drama”, sa Džonom Orom, Edinburgh Univ. Press, 1990), “The Plot of The Future: Utopia and Dystopia in Modern Drama” (“Zaplet budućnosti: Utopija i distopija u modernoj drami”, Michigan Univ. Press,1991), “Shifting Gears/ Changer de vitesse” (“Menjanje brzina”, sa Rudijem Englanderom, TIN Amsterdam 1998), kao i memoara o životu u egzilu “Exercises in Exile”, objavljenih na holandskom (“Thuis is waar je vrienden zijn. Ballingschap tussen Internet en Ikeatafel”, Amsterdam: Cossee 2004) i hrvatskom (“Vježbanje egzila”, 2006, Zagreb).\nKlaićevi članci i kolumne objavljivani su u mnogim periodičnim stručnim časopisima na nekoliko jezika, kao i u više od 60 knjiga različitih priređivača.\nNjegovo poslednje objavljeno delo je “Mobility of Imagination: A Companion Guide to International Cultural Cooperation” (“Mobilnost mašte: Priručnik za međunarodnu kulturnu saradnju”, 2007). Nova Klaićeva knjiga “Resetting the Stage: Public Theatre Between the Market and Democracy” (“Promena scenografije: Javni teatar između tržišta i demokratije”) biće objavljena 2012. godine, u izdanju kuće Intellecta u Bristolu.\nO značaju rada i dela Dragana Klaića i dubokom pečatu koji je ostavio u evropskoj i svetskoj kulturi svedoče i brojni napisi u svetskoj štampi i na mnogim kulturnim portalima koji ovih dana izlaze povodom njegove smrti.\nAuthor: Katarina Pejović


Trener košarkaša Partizana Aleksandar Džikić u neverici\nU Košarkaški savez Srbije juče je stigao alarmantan dopis iz sedišta Evropske kuće košarke sa zahtevom da se Partizanu zabrani normalno funkcionisanje. FIBA traži praktično da se ugasi naš najtrofejniji klub, jer kako drugačije tumačiti odluku u kojoj od KSS zahteva da se Partizan suspenduje zato što je prihvatio da igra u Evrokupu.\nU odluci stoji da se od naše Kuće košarke traži da se Partizan suspenduje, zabrani mu se učešće u svim domaćim takmičenjima, kao i licenciranje igrača i transferi za narednu sezonu.\n- Znamo da je stigao dopis u KSS, ali u ovom trenutku nemamo komentar, stav kluba zauzećemo danas posle 11 časova - poručili su iz Partizana za „Blic“.\nOvaj dopis upućen je svim zemljama čiji su klubovi pristali da igraju drugo po kvalitetu evrosko takmičenje, a predsednik KSS Dragan Đilas danas će odgovoriti FIBA i prezentovati svu štetnost po našeg višestrukog šampiona. Partizan u evropskoj košarci ovakav status nije zaslužio, pogotovo što je odavno zaslužio A licencu Evrolige, kako zbog rezultata u elitnom takmičenju, tako i zbog punih dvorana i afirmacije srpskih i stranih igrača. Podsećamo da je Upravni odbor KSS pre dva meseca doneo odluku da se svaki klub koji odluči da potpiše ugovor sa Evrokupom i igra u ovom takmičenju, automatski suspenduje, što će KSS, nažalost, teška srca morati da uradi, kako ne bi ispaštale muška i ženska reprezentacija, odnosno kako se ne bi ugrozio njihov plasman na Olimpijske igre.\nHrvati suspendovali Cedevitu\nUpravni odbor Košarkaškog saveza Hrvatske (HKS) odlučio je juče da pokrene postupak isključenja Cedevite iz svog sastava zbog toga što se prijavila za učešće u Evrokupu. Ne navodi se kakve će posledice ta odluka imati za hrvatski klub, kao ni u kom roku će sprovesti postupak suspendovanja. HKS je naveo da je postupak pokrenut zbog odluke FIBA da svi klubovi koji budu u Evrokupu moraju biti sankcionisani.


Vesti online / Vesti / Srbija / Ko je najviše profitirao zbog taksi sa Kosova?\nMakedonija se prethodnih dana pojavljuje u medijima kao najveći pobednik u celoj priči o taksama koje je Priština uvela Srbiji. Poslednji podaci pokazuju da je samo u decembru prošle godine Makedonija povećala izvoz svojih proizvoda na Kosovo za 42 odsto u poređenju sa decembrom 2017. godine, a izvezena je roba u vrednosti od 12 miliona evra.\nSa druge strane, srpski izvoz se smanjio drastično.\n- Plasman robe iz Srbije na teritoriju UMNIK/KOSOVO, u 2017. godini iznosio je 468.066.407 evra, a u 2018, 451.564.217 evra - podaci su koje je Privredna komora Srbije dostavila "Blicu", a u izveštaju se dodaje da su vrednosti robe koja se izvozila na Kosovo u poslednjih nekoliko godina bile u konstantnom porastu i to 5 do 10 odsto godišnje, što su takse zaustavile.\nJuče je ministar trgovine, turizma i telekomunikacija Rasim Ljajić rekao da je izvoz povećala i Hrvatska za skoro 30 odsto, Bugarska za 50 odsto, Slovenija čak 123 odsto, a Grčka 114 odsto. Ipak, Makedonija je i ranije imala značajniji izvoz od navedenih zemalja, pa se postavlja pitanje šta je doprinelo njihovoj očiglednoj dominaciji na tržištu Kosova.\n* Kako Haradinaj i Zaev profitiraju od taksi\n* Vanredni sastanak PAN koalicije u Prištini\n- Smatram da je Makedonija uspela tako da se nametne na kosovskom tržištu, jer su najmanji transportni troškovi za njihove proizvođače. Sa druge strane, ne isključujem mogućnost pojedini naši proizvođači posredno preko Makedonije uvoze svoje proizvode na kosovske rafove - objašnjava Milojko Arsić, profesor na Ekonomskom fakultetu u Beogradu.\nNa pitanje kako komentariše to da je uvoz porastao najviše iz Makedonije, a ne iz Hrvatske i Slovenije, Arsić kaže da je nesporno da Slovenija i Hrvatska imaju daleko kvalitetnije proizvode od Makedonije, ali da je presudna bila cena, kao i potencijalni reeksport robe sa drugih tržišta poput Grčke i Turske.\nI dok se raspravlja o razlozima, pojedini makedonski proizvodi uveliko zauzimaju tržište. Tako, na primer, makedonski proizvođači ulja komentarišu da im se izvoz povećao za duplo.\n- Zahvaljujući distributerima na Kosovu koji duže vreme prodaju naše proizvode, brzo smo napravili bum sa svojim uljem za kuvanje. Drugi razlog je kvalitet Brilijanta koji je više od godinu dana deo Vitaminke, brenda koji kosovski potrošači dobro poznaju - kaže Niko Beberu, rukovodilac marketinga u Vitaminki za Al Džaziru i dodaje da brojke pokazuju da su za šest meseci prodali 650 tona jestivog ulja u vrednosti od pola miliona evra.\nPovećan je izvoz i naftnih derivata, lekova, hrane i metalnih proizvoda. Ipak, kosovski carinici već su nekoliko dana zaustavili uvoz brašna određenog prozvođača iz Makedonije zbog provere kvaliteta i sumnje da potiče sa drugog tržišta.\nSve se više spekuliše u javnosti da je krajnji rok za ukidanje taksi Srbiji i BiH ponedeljak, te da ako do toga ne dođe, postoji opcija raspuštanja Vlade Kosova i vanredno održavanje izbora. Ako do ukidanja taksi dođe, postavlja se pitanje da li će Srbija moći opet da zauzme pređašnju poziciju na kosovskom tržištu.\n- Čak i ako se ukinu takse, srpski proizvodi u prvom periodu neće moći da pariraju onima koji su sada prisutni na Kosovu. Neki proizvođači su već zamenili srpske, prošlo je i dosta vremena u kojem je vođena jedna negativna kampanja, pa mnogi kosovski kupci verovatno osećaju da je "nepatriorski" da kupuju srpske proizvode i to nije lako iskoreniti - zaključuje Arsić za "Blic biznis" i dodaje da uprkos tome što su naši proizvodi bili traženiji, atraktivniji i u krajnjem slučaju kvalitetniji, navike potrošača se lako promene sa dobrom cenom, kakav je slučaj sa Makedonijom.


Sasvim paradoksalno, čini se i da je, čak i tako temeljno kompromitovan, režim jači nego ikada. I to ne samo zbog činjenice da je uspeo da organizuje proces vakcinacije bolje od većine zemalja u Evropi i tako napokon uradi nešto što zaslužuje pohvale, već zbog – slabosti opozicije.\nNe samo da istraživanja javnog mnjenja pokazuju da, pojedinačno gledano, trenutno aktivne opozicione stranke nemaju snagu ni za siguran prelazak smanjenog izbornog cenzusa (tri posto osvojenih glasova) nego nema ni pokazatelja da postoji ikakav jasan plan da se ta situacija promeni.\nOsam meseci posle junskih izbora, koji su "ogolili" stanje demokratije u Srbiji, i (verovatno) manje od godinu dana pre novih izbora, opozicija je toliko podeljena i izmrvljena da nije uspela da se dogovori čak ni oko zahteva i načina na koji će pristupiti pregovorima o izbornim uslovima, koji samo što nisu počeli.\nUz dve već postojeće platforme za pregovore, najavljuje se i potencijalna treća, kao što se najavljuje i kompromisno rešenje svih učesnika, ali efekta te najave nema. Kao još veći problem od dogovora o zahtevima navodi se dogovor o pregovaračkom timu, a situaciju dodatno komplikuju tvrdnje da okupljanje oko već ponuđenih dokumenata ne znači i najavu izbornog grupisanja u istom sastavu – ta teška tema se ostavlja za budućnost, iako je vremena sve manje.\nZa vlast je od vitalnog interesa da zamuti jasnu demarkaciju između sebe i opozicije. Zato se trudi da i na levom i desnom spektru ima strančice i pokrete koji će povećavati šum i stvarati utisak haosa\nIzgleda da opozicija nije uspela da s razumevanjem pročita ni podatak iz nedavnog istraživanja Nove srpske političke misli (NSPM) iako je vrlo zanimljiv i mogao bi joj, bar na prvi pogled, ići u prilog: na pitanje "da li biste lično voleli da u Srbiji dođe do promene vlasti" 43 posto ispitanika odgovorilo je odrečno, ali je, istovremeno, korpus onih koji bi voleli da se desi promena za svega četiri procenta manji (39 posto). Što, naravno, ne znači automatski da bi baš svi oni bili spremni da, izlaskom na izbore, doprinesu promeni koju žele, sve i da je opoziciona ponuda daleko bolja nego što jeste.\nNije to istraživanje jedini pokazatelj potpune raspolućenosti Srbije u realnom životu, koju ne prati i odgovarajuća politička podeljenost: naprotiv, izborni bojkot, ali i katastrofalan rezultat opozicionih stranaka koje su učestvovale na izborima, doveli su do činjenice da gotovo polovina Srbije uopšte nije predstavljena u parlamentu.\nSasvim posredno, stepen podeljenosti srpskog društva pokazao je i do sada neviđeni višednevni masovni izliv ljubavi prema prerano preminulom Đorđu Balaševiću - oličenju sistema vrednosti potpuno suprotnog naprednjačkom, autoru pesme Dno dna i čoveku koga je Vučić nazivao "fukarom", a njegovi poltroni, osim medija, zatvarali čak i dvorane u kojima je "panonski mornar" želeo da nastupa.\nTačno je da su, pred burom emocija građana, kontrolisani mediji napokon otvorili prostor za umetnika koji više ne može da kaže ništa nepodobno, ali je upadljiva bila i činjenica da je Vojislavu Šešelju omogućeno da, baš na dan sahrane, na kanalu TV Pink vređa preminulog pesnika.\nDelovalo je to kao režimska "osveta" posredstvom pouzdanog izvršioca prljavih radova, ali nije baš jasno zbog čega: zbog onoga što je, dok je bio živ, Balašević govorio i delom pokazivao, ili zato što je smrću uzdrmao građane i podsetio ih koliko im nedostaju ljudskost, normalnost i pristojno ponašanje?\nNeko je tim povodom na Tviteru već napisao da se vlast „više plaši mrtvog Balaševića nego žive opozicije“. I lako bi se moglo desiti da je u pravu, koliko god to iracionalno zvučalo.\nAli, zašto? Kako je moguće da, uprkos vapaju velikog broja građana da se zaustave opšta kriminalizacija i uzurpacija zemlje i svih njenih resursa, opozicija ne uspeva da ponudi bolji odgovor od priče o potrebi za ujedinjavanjem? Priče, koju redovno prate vesti o novim raskolima i pretumbavanjima, posle kojih postaje još slabija, a „šum na vezi“ sa biračima sve glasniji?\nI zašto je nemoguć dogovor o bilo čemu što bi moglo predstavljati makar prvi, sasvim minimalan, korak ka povratku neophodnog političkog balansa i obesmisliti metaforu o opoziciji „koja se bori za najbolje mesto na Titaniku“?\nNajočigledniji odgovor na to mučno pitanje mogao bi se naći u istoriji ličnih odnosa najvažnijih opozicionih figura, u svim onim sukobima, dogovorima i kršenjima tih dogovora koje je nemoguće pobrojati. Nije čak ni teško razumeti probleme u dogovaranju zastupnika drugačijeg ideološkog pogleda na svet – recimo, situaciju u kojoj je saradnja sa Dverima Boška Obradovića predstavljana kao razlog protivljenja dela Demokratske stranke ulasku u (počivši) Savez za Srbiju, zbog čega se deo istaknutih članova upustio u neuspešnu avanturu pokušaja preuzimanja DS.\nAli, mnogo su češći sukobi zasnovani na ličnim razlozima. O tome govori činjenica da je najveći broj „varničenja“ registrovan u odnosima između nekadašnjih članova iste stranke (DS) koji danas imaju funkciju lidera novih stranaka relativno sličnih ideoloških opredeljenja – izuzimajući Vuka Jeremića koji je svoju Narodnu stranku okrenuo snažno udesno.\nČak i kada stranke iznikle iz DS uspeju da se dogovore o saradnji, bagaž ranijih sukoba ostaje prisutan i čeka priliku da se izruči na scenu. Tako su, recimo, Dragan Đilas i Vuk Jeremić uspeli da se, sa grupom drugih stranaka, dogovore o stvaranju SZS i bojkotu izbora, ali ne i da, potom, "eksploatišu" rezultat bojkota i činjenicu da su se stranke koje su izašle na izbore onako spektakularno slupale.\nUprkos tvrdnjama da je do razlaza došlo zbog drugačijeg viđenja optimalnog načina budućeg delovanja, ostao je mučan utisak da je daleko bitniji bio dugi niz međusobnih obračuna Đilasa i Jeremića, javno obznanjen još početkom 2013, kada je, u svojstvu tadašnjeg predsednika DS, Đilas izbacio Jeremića iz stranke. Prošlogodišnja bizarna priča o prisluškivanim kafanskim razgovorima funkcionera NS Nikole Jovanovića, javno tumačena kao "presecanje" procesa njegovog prelaska u redove Đilasove Stranke slobode i pravde (SSP) deluje kao (trenutni) poslednji čin u toj drami, uvek spreman da se ispreči u budućim dogovorima i njihovim realizacijama.\nDruge relacije nekadašnjih lidera DS-a još je teže rekonstruisati: o čemu najbolje govori činjenica da je Boris Tadić, danas lider Socijaldemokratske stranke (SDS) a nekad predsednik DS-a, tu stranku napustio zbog, kako je tvrdio, razgovora o saradnji DS (koju je tada vodio Đilas) i Nove stranke Zorana Živkovića, nekadašnjeg zamenika predsednika DS, koji je, prethodno, stranku napustio baš zbog Tadića.\nDelovalo je da se krug zatvorio kada se nezvanično pričalo da Živković nije postao deo SZS upravo zbog Đilasa, ali nije bilo tako: posle debakla na junskim izborima, Živković je napustio mesto predsednika Nove stranke, a njegov naslednik dogovarao se sa Pavlom Grbovićem, naslednikom Sergeja Trifunovića na funkciji predsednika Pokreta slobodnih građana (PSG) o ujedinjenju. Cela priča je, međutim, iščilela iz javnosti, a dve stranke (Nova i PSG) našle su se na različitim spiskovima potpisnika platformi za pregovore o izbornim uslovima – Nova u grupaciji i kojoj je i Tadićeva stranka, a PSG na spisku na kome je Đilasov SSP.\nVeliki problem opozicije je nedostatak unutrašnje demokratije u strankama, misli Zoran Gavrilović, koji rešenje vidi u deliberativnim izborima kao obavezi za prijavu izborne liste\nKao u najboljoj tradiciji „Kasandre“ i sličnih sapunica, priča o unutaropozicionim odnosima podrazumeva još mnogo ljubavi i mržnje važnijih likova, što krajnji proizvod čini tako prozaičnim: Jeremića je, recimo, u stranku uveo njegov nekadašnji profesor Tadić, koji je, potom, drastično promenio mišljenje o bivšem pulenu, zaključivši da „Jeremić nije dobro obavljao posao“ (ministra spoljnih poslova), da je koristio za ličnu promociju i posvađao Srbiju sa mnogim zemljama. Pa onda – Jeremić danas za predstavnika opozicije u pregovorima sa vlašću predlaže „političkog penzionera“ Bojana Pajtića, takođe nekadašnjeg predsednika DS-a koji je iz te stranke „izbacio“ Đilasa...\nSve to, ipak, ne znači da se cela priča o slabostima opozicije može svesti na banalan nivo liderskih sujeta. Naprotiv: jasno je da značajnu ulogu u stvaranju haosa koji građane udaljava od politike ima i sama vlast. Na to, ne sporeći kritike koje se odnose na ponašanje opozicionih stranaka, skreće pažnju autor gorepomenutog istraživanja Đorđe Vukadinović, koji kaže da režim povećava konfuziju prvenstveno time što „umnožava fantomske opozicione stranke i pokrete“.\nVukadinović kaže da je očekivao da će to „biti adaktirano“ nakon junskih izbora ali se to, zahvaljujući trudu vlasti, nije desilo. „Za vlast je od vitalnog interesa da zamuti jasnu demarkaciju između sebe i opozicije. Zato se trudi da i na levom i na desnom spektru ima strančice i pokrete koji će povećavati šum i stvarati utisak haosa“, kaže Vukadinović, uveren da, kada bi se „lažna opozicija“ uklonila, konfuzija ne bi bila tolika. On opoziciji zamera i što nije zadržala kriterijum jedinstvenog nastupa „takozvanih bojkotaša“, što je, kaže, „iako ne savršen, bio jedini jasan kriterijum demarkacije prorežimske i prave opozicije“. I sve to zbog „sitnih zađevica“ koje će, veruje, na kraju prevazići. I pritom izgubiti dragoceno vreme.\nSociolog Zoran Gavrilović, s druge strane, govori o tri nivoa problema: jedan je ambijent koje čini anomično i apolitično društvo, pritom nedovoljno socijalno segmentisano.\n- Klasna interesna svesnost je niska, pa je pravljenje programa bespredmetno i ljudi traže lidere - objašnjava.\nTu dolazi do drugog nivoa problema, a to je stanje unutar stranaka, koje su liderske a ne ideološke i imaju slabe mehanizme unutrašnje demokratije. Kao treći nivo, Gavrilović pominje onaj koji će biti u centru predstojećih pregovora uz posredovanje EU – medijsku represiju od strane režima.\nGavrilovićev BIRODI radio je analizu integriteta političkih partija, gde su učesnici istraživanja bili predstavnici stranaka, nakon čega je, kao jedan od „lekova“, predloženo pravljenje planova integriteta (unutrašnje demokratije) kao odgovor na identifikovano lidersko oligarhijsko organizovanje.\n- Aktuelna partijska scena u Srbiji svodi se na institucionalno, kadrovski i finansijski slabašne stranke opozicije koje su odgurane od glavnih kanala komunikacije sa građanima (medija) i dominantne stranke na vlasti koja ne postoji van lika i dela predsednika stranke - države - kaže Gavrilović.\nNajbolje rešenje za taj problem vidi u deliberativnim izborima kao obavezi za prijavu izborne liste – jer bi se na taj način mapirali prioriteti građana i saznalo njihovo mišljenje o tome ko bi trebalo da budu kandidati i kakve osobine da imaju.\nGavrilovićev predlog ima sličnosti sa idejom o predizborima, o kojoj je NIN već pisao i na koju se, kao zamerka, između ostalog, navodi nedostatak vremena i sredstava. Ali, postoji i drugo potencijalno tumačenje nespremnosti opozicije da – tako ili na drugi način - promeni delovanje, sadržano u tezi da ona, zapravo, i ne želi promene, već samo odmerava sopstvene snage, čekajući da "Vučić reši Kosovo".\nI potom nekako padne sam od sebe, zbog razočaranosti i besa upravo onog dela biračkog tela na koji se, tradicionalno, sam najviše oslanja i koji "hrani" učestalim akcijama podizanja "nacionalne temperature".\nDok Gavriloviću takva tumačenja nisu strana, Vukadinović ima dosta drugačije mišljenje, možda i obojeno iskustvom u "opozicionim radovima" putem dosta čudnog statusa samostalnog poslanika i učesnika inicijativa i dogovora. Verovatno da ima i onih koji tako kalkulišu, kaže, ali procenu o stavu većine opozicionih aktera ipak sabija u zanimljivu rečenicu: "Verujem da žele (promenu vlasti), ali nisam siguran da u nju veruju."


Završen bulevar koji spaja Most na Adi i Tošin bunar - Gradjevinarstvo.rs\nZavršen bulevar koji spaja Most na Adi i Tošin bunar\n21.06.2017. | Tanjug\nRadovi na izgradnji saobraćajnice LOT 1, odnosno bulevaru koji spaja Most na Adi i Tošin bunar završeni su danas (21.06.2017) izjavio je gradski menadžer Goran Vesić i najavio da će ta deonica biti puštena u saobraćaj 26. juna.\n- Danas smo bili u prilici da prvi put prođemo kompletnom deonicom koja se sastoji od 1,5 kilometara puta i 500 metara mostovske konstrukcije - naveo je Vesić Tanjugu koji je imao ekskluzivnu priliku da saobraćajnicu snimi u pokretu.\nKako je rekao, to je najmoderniji i najnoviji bulevar koji postoji u Beogradu, a urađen je tako da spaja Most na Adi i Tošin bunar.\n- Na početku i na kraju mosta postavljene dve izlazno-uzlazne rampe, a imamo i tri raskrsnice koje se nalaze na Tošinom bunaru, Bulevaru AVNOJ-a i Bulevaru Crvene armije - rekao je Vesić.\nOn je naglasio da je posao, sa današnjim danom, završen u roku, a prema ugovoru koji španska kompanija Rubau ima sa Direkcijom za građevinsko zemljište i izgradnju grada Beograda imaju još pet dana da završe posao.\n- To podrazumeva iscrtavanje linija, koje se već rade, puštanje javne rasvete i postavljanje semafora koji se takođe već postavljaju tako da će kompletan posao biti završen u roku i 26. juna ovaj bulevar će biti pušten u saobraćaj - naglasio je Vesić.\nOn je naveo da je osnovna prednost tog bulevara što će se od Tošinog bunara do Požeške ulice stizati za deset minuta.\n- Na ovaj način rešili smo jedan od najvećih problema Mosta na Adi, a to je bio silazak na novobeogradsku stranu koji je bio privremen i nije bio bezbedan - rekao je Vesić i zahvalio Direkciji za građevinsko zemljište i izgradnju grada Beograda i kompaniji Rubau koji su uradili „sjajan” posao.\n- Ovo je još jedan infrastrukturni projekat u Beogradu koji radimo i još jedan projekat koji menja grad i olakšava ljudima život - ocenio je Vesić.\nDirektor Direkcije za građevinsko zemljište i izgradnju grada Beograda Branislav Popović je rekao da u Beogradu trenutno ima 69 aktivnih gradilišta.\n- Čitav smisao naše aktivnosti je da u sred građevinske sezone najzad imamo završetak radova kad im je i vreme. Najzad smo uspostavili radni ciklus koji omogućava da se sve radi na vreme i u građevinskoj sezoni - rekao je Popović.